Mütaliə ibtidai sinifdən başlamalıdır\nŞagirdlərdə oxu bacarığının inkişafı təcrübəsindən\nBakı şəhəri 23 nömrəli tam orta məktəbin müəllimi, əməkdar müəllim\nTəhsil Nazirliyinin həyata keçirməyə başladığı yeni layihələr - “Mütaliə vərdişlərinin və oxuya motivasiyanın yüksəldilməsi” layihəsi və “Ədəbiyyat biliciləri” müsabiqəsi bir müəllim kimi böyük sevincimə səbəb oldu. Son illərdə bu sahədəki təcrübəmi həmkarlarımla bölüşmək istədim.\nOrta məktəbdə oxu bacarığı Azərbaycan dilinin əsas məzmun xətlərindən biridir. Şagirdlərə nitq bacarıqlarına yiyələnməyin texnologiyasını öyrədən bu fənn bütün fənlər arasında körpü rolunu oynayır. Çünki dinləmə, danışma, oxu və yazı bacarıqları yüksək olan şagird istənilən digər fəndən uğur qazanır. K.D.Uşinski yazırdı: “Hər bir fənnin öyrənilməsi, mənimsənilməsi həmişə söz şəklində ifadə olunur. Sözün mənasını dərindən anlamayan..., sözdən şifahi, həm də yazılı nitqdə sərbəst surətdə istifadə etmək vərdişi qazanmayan uşaq hər hansı başqa bir fənni öyrənəndə də bu əsas nöqsandan həmişə əziyyət çəkəcəkdir. ...İbtidai siniflərdə ana dilinin tədrisi baş fənn, mərkəzi fənn, başqa fənlərə daxil olan və onların nəticələrini özündə toplayan bir fənn olaraq qalır”.\nZənnimcə, oxu bacarığının digər nitq bacarıqları arasında çəkisi daha böyükdür, çünki orta məktəbə qədəm qoyan şagird məlumatların böyük bir qismini oxumaqla alır. O nə dərəcədə sürətlə oxuyursa, nə dərəcədə anlayaraq oxuyursa, intellekti bir o qədər sürətlə inkişaf edir. Ona görə də şagirdin təhsildə uğuru xeyli dərəcədə oxu bacarığının səviyyəsi ilə bağlıdır.\nİbtidai siniflərdə oxu bacarığı iki istiqamətdə inkişaf etdirilir:\n1. Oxu texnikasının inkişafı (sürətli, ifadəli oxu).\n2. Oxuyub anlama bacarığının inkişafı (şüurlu oxu).\nBirinci istiqamət, adından da göründüyü kimi, texniki məsələdir, onu tədris prosesində reallaşdırmağın öz üsulları var və bu istiqamət ibtidai təhsilin müəyyən mərhələsində sona çatır. İkinci istiqamət (şüurlu oxu) daha mürəkkəb prosesdir. Mətni qavrama bacarığı orta məktəbin sonuna kimi inkişaf etdirilir.\nUzun illərin təcrübəsindən belə qənaətə gəlmişəm ki, şagirdlərdə sürətli oxuyub qavrama bacarığına nail olmaq üçün yalnız dərs saatları ilə və dərsliklərdə verilmiş mətnlərlə kifayətlənmək olmaz. Onlara daim yaş səviyyələrinə uyğun maraqlı, məlumatverici, mənəvi dəyərlər aşılayan yeni kitablar təklif etmək lazımdır. Oxu şagirdlərin həyat tərzinə çevrilməlidir. Onlar asudə vaxtlarının böyük bir hissəsini oxuya sərf etməlidirlər. Daha çox kitab oxuduqca, mütaliə etdikcə şagirdlərin lüğət ehtiyatları zənginləşir, nitq bacarıqları inkişaf edir, intellektual səviyyələri yüksəlir.\nŞagirdlərimdə oxuyub anlama bacarığının inkişafına nail olmaq üçün məktəbə qədəm qoyduqları ilk günlərdən onlarda bədii ədəbiyyata maraq yaratmağa çalışıram.\nŞagirdlərim 1-ci sinifdə təhsil aldıqları müddətdə əlifba təlimi dövrünü başa vurduqdan sonra sinifdə “Biz nə oxuyuruq” layihəsinə start verdik. İlk olaraq valideynlərə “Mənim ilk kitabım” seriyasından olan kitabları almağı məsləhət gördüm. Hər həftənin 5-ci günü şagirdlərə növbəti 5-ci günədək oxuyacaqları kitabın adını deyirdim. Bir həftə ərzində uşaqlar tapşırdığım kitabı oxuyurdular. Həftəsonu sinifdənxaric oxu dərsində həmin kitabın müzakirəsini keçirirdik. Şagirdlərim xüsusi ayırdıqları dəftərə həmin əsərdən çıxan nəticəni, yaxud da əsərin ideyasını (1-ci sinifdə mənim köməyimlə) yazıb hər hansı hissənin ya şəklini çəkir, ya da əsərə aid illüstrasiya hazırlayırdılar. Bu ənənə 2-ci sinifdə də davam etdirildi. Bu sinifdə onlar kitabxanalarına “Altun klassika” seriyasından daha 7 kitab da daxil etdilər.\n2014-cü il fevral ayının 21-də ikincilərim “Nağıllar aləminə səyahət” adlı musiqili-ədəbi gecədə məktəb rəhbərliyi, müəllimlər və valideynlər qarşısında çıxış etdilər. Onlar çıxışlarında bir daha nümayiş etdirdilər ki, müntəzəm mütaliə nəticəsində lüğət ehiyatları daha da zənginləşib, nitq qabiliyyətləri, ünsiyyət bacarıqları genişlənib, doğma ana dilində daha gözəl, səlis danışma vərdişlərinə yiyələniblər.\n2014-cü ilin dekabrında Azərbaycan Respublikası təhsil nazirinin “Ümumtəhsil məktəb şagirdlərinin mütaliə vərdişlərinin təkmilləşdirilməsi və onlarda mütaliə mədəniyyətinin formalaşdırılması ilə bağlı tədbirlər barədə” əmri ilə tanış oldum. Bu əmr bizi başladığımız layihəni daha geniş və mütəşəkkil şəkildə həyata keçirməyə ruhlandırdı. Mənim şagirdlərim artıq 3-cü il idi ki, məktəb daxilində daha çox kitab oxumaları, mütaliə etmələri ilə digər yaşıdlarından fərqlənirdilər. İndi də onlar məktəb rəhbərliyi qarşısında “Abdulla Şaiqin əsərlərini oxuyuruq” adlı müzakirə-diskussiya ilə “Biz nə oxuyuruq” layihəsinin növbəti hesabatını təqdim etdilər. Onlar bu tədbirdə A.Şaiqin əsərlərindən tamaşalar göstərməklə, oxuduqları şeirləri əzbər deməklə, nəsr əsərlərindən çıxan ideyanı söyləməklə çıxış etdilər.\nBu tədbirdən sonra növbəti mərhələnin mövzusu şagirdlərin özlərindən gəldi. Onlar müasir uşaq yazıçısı Reyhan Yusifqızının əsərlərini oxumağı qərara aldılar. 19 may 2015-ci il tarixində 23 nömrəli tam orta məktəbin 3A sinif şagirdləri uşaqların sevimlisi, yazıçı Reyhan Yusifqızının əsərlərini səhnələşdirib təqdim etdilər. Təqdimatda məktəb rəhbərliyi, müəllimlər, valideynlər ilə yanaşı Azərbaycan Respublikasının Prezidenti yanında Bilik Fondunun icraçı direktoru Oktay Səmədov, uşaq ədəbiyyatı tədqiqatçısı, tərcüməçi Füzuli Əsgərli, TPİ-nun direktor müavini Ənvər Abbasov, “Altun kitab” nəsriyyatının direktoru Rafik İsmayılov, F.Köçərli adına Respublika uşaq kitabxanasının direktoru Şəhla Qəmbərova və b. qonaqlar iştirak edirdilər. Şagirdlər R.Yusifqızının “Tələtin sirri”, “İki gül”, “Hamıdan qəşəng” əsərləri əsasında qurulmuş pyesləri sevə-sevə nümayiş etdirdilər. Balaca iştirakçılar həmçinin rəqs, mahnı və başqa nömrələr də göstərdilər. Yekunda qonaqlar ürək sözlərini söyləyib uşaqları təbrik etdilər.\nArtıq şagirdlərim ibtidai sinfin son pilləsində - 4-cü sinifdə təhsil alırlar. Sevindirici haldır ki, onlar Azərbaycan yazıçılarından başqa dünya klassiklərinin yaradıcılığı ilə də tanış olur, “Dünya ədəbiyyatından seçmələr” seriyasından olan kitabları oxuyurlar. Dünya uşaq ədəbiyyatı özündə güclü ideya-estetik və mənəvi yük daşıyır. Bu ədəbiyyat yalnız maraqlı süjetləri ilə deyil, həm də ümumbəşəri dəyərləri ilə səciyyələnir. Zənnimcə, qloballaşan dünyamızda şagirdlərimiz öz şair və yazıçılarımızla yanaşı, Mark Tvenin “Tom Soyer”ini, Jül Vernin, Herbert Uelsin elmi fantastikasını, Konan Doylun detektiv əsərlərini, “Don Kixot”u, “Qulliverin səyahəti”ni və başqalarını oxumasalar, intellektual baxımdan natamam qalarlar, başqa xalqların gənc nəsilləri ilə ayaqlaşa bilməzlər.\nİki həftədə bir dəfə şagirdlər son oxuduqları kitabı sinfə gətirir, bu kitabdakı əsərin məzmunu ilə digər yoldaşlarını tanış edir, əsərdə xoşlarına gələn hissələri danışır, digər uşaqlarda həmin kitabı oxumağa maraq yaradırlar.\n4-cü sinfin sonunda şagirdlərim dünya ədəbiyyatından oxuduqları klassik nümunələri məktəb kollektivinə təqdim etməklə “Biz nə oxuyuruq” layihəsinə yekun vuracaqlar. Lakin əminəm ki, bu onların oxu mədəniyyətinin inkişafında yalnız ilk mərhələdir. Əsas məsələ odur ki, mən uşaqlarıma kitabı sevdirə bilmişəm və buna görə bir müəllim kimi fəxr duyuram. Artıq görürəm ki, şagirdlərdə mütaliəyə böyük həvəs yaranıb. Onlar öz fikirlərini sərbəst ifadə etməyi bacarırlar. Şagirdlərim məktəb kitabxanasının da fəal oxucularındandırlar. Tənəffüslərdə oxuduqları kitablardan danışmalarının, müzakirə, mübahisə etdiklərinin dəfələrlə şahidi olmuşam. İnanıram ki, onlar 1-ci sinifdən götürdükləri estafeti yuxarı siniflərdə də davam etdirəcəklər. Çox istərdim ki, bizim bu layihəmiz məktəb daxilində qalmasın. Digər məktəblərin müəllimləri də bu cür layihələr təşkil etsinlər və “Ədəbiyyat biliciləri” müsabiqəsi yalnız VIII-XI siniflərə deyil, ibtidai siniflərə də şamil olunsun.


Hovuz Formalari Ən Sərfəli Qiymətlərlər Qarşınızda! (YENİ)\nHovuz formalari və qiymətləri ilə saytımızda tanış ola bilərsiniz. Uşaqlar və böyüklərin əyləncə növlərindən biri də suda zaman keçirməkdir. Daha çox uşaqlar üçün satın alınan hovuzlar ölçüsündən asılıdır olaraq ucuz və baha olur. Siz saytımızdna həm nağd, həm də kreditlə satın ala bilərsiniz. Sadə formalarla yanaşı müxtəlif fiqurlu hovuz formalari da vardır ki, hər kəsin zövqünü oxşayacaqdır. İstənilən filialımıza yaxınlaşa yaxud da onlayn qaydada sifariş edə bilərsiniz.\nHovuz İntex 57453/297 X 193 X 135\n297 x 135 sm\nHovuz Intex 57135/333 x 229 х 112\n333 x 15 sm\nHovuz İntex 56494/229 X 229 X 56\n229 x 56 sm\nHovuz Bestway 53041/190 х 140 х 96\n300 х 75 sm\nHovuz İntex 28200/305 X 76\n305 x 76 sm\n244 х 76 sm\nHovuz İntex 26700/305 X 76\nHovuz İntex 57495/90 X 90 X 22\nHovuz Intex 57162/218 х 188\n218 х 99 sm\nNasos İntex 68612/29 sm\nHovuz İntex 58924/86 X 25\n86 x 25 sm\nHovuz İntex 58484/305 X 183 X 56\n183 x 56 см х 56sm\nHovuz İntex 58431/188 X 46\n188 x 46 sm\nHovuz İntex 56483/262 X 175 X 56\n262 x 175 см х 56 sm\nHovuz İntex 56441/168 X 46\nnağd alışa -17M\n168 x 46 sm\nHovuz İntex 58426/147 X 33\n147 x 33 sm\nHovuz İntex 28210/366 X 76\n366 x 76 sm\nHovuz İntex 28205/244 X 51\n244 x 51 sm\nHovuz İntex 28143/396 X 84\n396 х 84 sm\nHovuz İntex 28130/366 X 76\nHovuz İntex 28120/305 X 76\n-17AZN nağd alışa\nHovuz formalari hansılardır?\nHovuz formalari yeni modelləri ilə qarşınızdadır. Bu bölmədə təklif olunan hovuz çeşidləri olduqca keyfiyyətlidir. Müxtəlif ölçü və formalarda istehsal olunan bu məhsullar al-əlvan rənglərlə istehlakçılara təklif olunur. Uşaqlar üçün müxtəlif heyvan fiqurlarında (tovuzquşu, balina, ilan və s.) , dairəvi, oval, kvadrat, düzbucaqlı şəkillərdə hazırlanılan hovuzlar mövcuddur. Hər yaş qrupuna xitab edəcək şəkildə, hər büdcəyə uyğun qiymətdə hovuz formalari Kontakt Home-da satışdadır. Buyurun, tanış olun.\nBaseyn almaq Doldurma hovuz Doldurulma hovuz Ev ucun hovuz Hovuz almaq Hovuz esyalari Hovuz aksesuarlari Hovuz formalari Hovuz ucun aksesuarlar Hovuz filtreleri Bakida hovuz satisi Baseyn filtr Baseyn aksesuarlari DVD oxuyucu Uşaq arabaları Buz hazırlayan Apple Makrame


Bakı QHT-lərinin Resurs və Təlim Mərkəzinin açılış oldu\nBu gün Prezident yanında QHT-lərə Dövlət Dəstəyi Şurası ilə Türkiyənin Türk Əməkdaşlıq və Koordinasiya Agentliyi (TİKA) Bakı Proqram Koordinatorluğunun əməkdaşlığı çərçivəsində “Bakı QHT-lərinin Resurs və Təlim Mərkəzi”nin açılış mərasimi keçirilib.\nŞuranın mətbuat xidmətindən Telerqraf.com-a verilən məlumata görə, qonaqlar mərkəzin konfrans zalı və yardımçı otaqlarında QHT-lər üçün yaradılmış şəraitlə tanış olublar.\nMərasimdə çıxış edən Milli QHT Forumunun prezidenti Rauf Zeyni 27 iyul 2007-ci ildə QHT-lərə Dövlət Dəstəyi Konsepsiyası təsdiqləndikdən sonra ölkəmizdə ictimai sektorun inkişafı sahəsində mühüm irəliləyişlərin müşahidə olunduğunu deyib. O, Bakı QHT-lərinə xidmət edəcək Mərkəzin yaradılmasının şura və TİKA-nın birgə əməkdaşlığı nəticəsində mümkün olduğunu qeyd edib və hər iki tərəfə təşəkkürünü bildirib.\nŞura sədri, millət vəkili Azay Quliyev mərkəzin yaradılmasının QHT-lər üçün xüsusi əhəmiyyət daşıdığını və onların resurslarının artırılmasına xidmət etdiyini bildirib. O, şuranın yaradılmasından ötən yeddi il ərzində vətəndaş cəmiyyətinin inkişafı üçün çoxsaylı proqramlar həyata keçirdiyini deyib. Şura sədri 2000-ci ildən başlayaraq ölkənin beş bölgəsində - Şəmkir, Şirvan, Qəbələ, Quba və Mingəçevirdə Resurs və Təlim Mərkəzlərinin təsis olunduğunu, ancaq Bakıda belə qurumun mövcud olmadığını qeyd edib. Şura sədri mərkəzin açılmasını Prezident İlham Əliyevin imzaladığı “Azərbaycan Respublikasının qeyri-hökumət təşkilatlarına dövlət dəstəyi Konsepsiyasının təsdiq edilməsi haqqında Azərbaycan Respublikası Prezidentinin sərəncamı”nın icrası istiqamətində və QHT-lərlə dövlət arasında dialoqun inkişafı sahəsində irəliyə doğru atılmış mühüm addım olduğunu vurğulayıb: “Türkiyə və Azərbaycanın yalnız dost və qardaş deyil, eyni zamanda həm də ortaq maraq və problemlərə malik dövlətlərdir. Sevindirici haldır ki, qarşılıqlı əməkdaşlığın nəticəsi olaraq bu gün Azərbaycan və Türkiyə dünyanın enerji xəritəsində mühüm rola sahibdirlər. Dünən prezidentlər İlham Əliyev və Rəcəb Tayyib Ərdoğanın iştirakı ilə əsası qoyulan TANAP layihəsi bu istiqamətdə gücümüzü daha da artıracaq. Çox şadam ki, TİKA şura olaraq bizim təşəbbüsümüzü dəstəklədi və qısa müddət ərzində mərkəzin texniki avadanlıqlarla təchizatını həyata keçirdi. Bu əməkdaşlıq formasının gələcəkdə daha geniş istiqamətlər üzrə inkişaf etdirilməsini istəyirik”.\nMərasimdə Türkiyə və Yaponiyanın Azərbaycandakı səfirliklərinin, ATƏT-in Bakı ofisinin, Avropa İttifaqının ölkəmizdəki nümayəndəliyinin, QHT və media qurumlarının təmsilçiləri iştirak edib.


Azərbaycan daşınmaz əmlakın vahid kadastrı sisteminin reallaşdırılmasına hazırlaşır\nBiznes və iqtisadiyyat xəbərləri 11 Fevral 2008 15:10 (UTC+04:00)\nAzərbaycan, Bakı, 11 fevral/ " , müxbir Ü.İsmayılova/ Azərbaycanın Daşınmaz Əmlakın Dövlət Reyestri Xidməti "daşınmaz əmlakın vahid kadastrı sistemi"nin reallaşdırılması çərçivəsində daşınmaz əmlakın qeydiyyatı layihəsinə başlayıb. Bu barədə bazar ertəsi dövlət xidmətinin rəhbəri Arif Qaraşov məlumat verib.\nAzərbaycan hökuməti və Dünya Bankı (DB) 2007-ci ilin iyulunda daşınmaz əmlakın vahid kadastrı sisteminin birgə aparılması haqqında saziş imzalayıblar. Layihə dörd komponentdən - daşınmaz əmlakın qeydiyyatı, dövlət əmlakının idarə edilməsi və reyestri, baza xəritəçəkmə və torpaq kadastrı, treninqlər, siyasətin formalaşdırılması və layihənin idarə edilməsindən ibarətdir. Layihənin dəyəri $38,57 mln. təşkil edir və bunun $30 mln. DB kreditinin payına düşür. Kredit ehtiyatları beş il güzəştli dövr olmaqla 20 il müddətinə ayrılıb.\nYanvarda Almaniyanın inkişaf bankı KfW Azərbaycanın Daşınmaz Əmlakın Dövlət Reyestri Xidməti ilə daşınmaz əmlakın qeydiyyatı və kadastrının vahid sisteminin yaradılması çərçivəsində Anlaşma protokolu imzalayıb.\nQaraşovun sözlərinə görə, artıq yazdan başlayaraq seçilmiş iki pilot rayonunda (Gəncə və Şəki) alman mütəxəssisləri işləməyə başlayacaqlar.\n"Əlverişli hava şəraitinin başlması ilə biz ortfoto çəkilişlər aparacağıq, onların əsasında isə xəritələrin işlənməsi və daşınmaz əmlakın xəritələrdə qeydiyyatı aparılacaq" - Qaraşov bildirib.\nLayihənin əsas fazasının reallaşdırılması üçün KfW-ə 30 ay lazımdır. Alman bankı KfW kadastrın yaradılması layihəsinə 2,5 mln. avro güzəştli kredit və benefisiar təşkilatın institusionallaşması üçün 1 mln. avro qrant ayrımağa hazır olduğunu bildirib.


Bakıda 84 yaşlı qadının evindən 90 min dollar oğurlanıb - Trend.Az\nBakıda 84 yaşlı qadının evindən 90 min dollar oğurlanıb\nHadisə Materials 12 Sentyabr 2008 17:52\nAzərbaycan, Bakı, 12 sentyabr / Trend , müxbir S.Kazımlı / Azərbaycan paytaxtında 84 yaşlı qadının evindən küllü miqdarda pul oğurlanıb.\nSəbail rayon Polis İdarəsindən (RPİ) cümə günü Trend -a verilən məlumata görə, sentyabrın 9-da İstiqlaliyyət küçəsi, dalan 5, ev 2, mənzil 26 ünvanda yaşayan Gülüstan Əliyevanın evindən 90 min ABŞ dolları oğurlanıb. Hadisə zamanı zərərçəkən evdə olmayıb.\nRPİ-dən bildiriblər ki, hadisə ilə bağlı 10 nəfərdən artıq şəxs şübhəli şəxs qismində istintaqa çəlb edilib. Hazırda oğurluq hadisəsinin kim tərəfindən törədilməsinin müəyyən edilməsi üçün əməliyyat-axtarış tədbirləri davam etdirilir.\nFaktla bağlı Səbail RPİ-də Azərbaycan Cinayət Məcəlləsinin külli miqdarda ziyan vurmaqla oğurluq törədilməsi (177.3.2-ci) maddəsi ilə cinayət işi başlanılıb, istintaq aparılır.\nAzərbaycan Respublikasının Cinayət Məcəlləsinə görə, qeyd olunan maddə ilə təqsirləndirilən şəxsin təqsiri istintaqda və məhkəmədə sübuta yetirilərsə, həmin şəxs əmlakı müsadirə olunmaqla və ya olunmamaqla altı ildən on iki ilədək müddətə azadlıqdan məhrumetmə ilə cəzalandırılır.


Azərbaycanlı bəstəkar vəfat edib » Qadin.Net ~ İlk milli qadın portalı\nMəşhur Azərbaycan bəstəkarı, əməkdar incəsənət xadimi, professor Elmira Nəzirova yanvarın 23-də İsraildə vəfat etmişdir. Bu barədə AzərTAc-a Azərbaycan Bəstəkarlar İttifaqından məlumat verilmişdir.\nElmira Mirzərza qızı Nəzirova 1928-ci il noyabrın 30-da Bakıda doğulmuşdur. 1950-ci ildə Üzeyir Hacıbəyli adına Azərbaycan Dövlət Konservatoriyasında professor G.Şaroyevin fortepiano sinfini, 1954-cü ildə professor B.Zeydmanın bəstəkarlıq sinfini bitirmişdir. 1951-ci ildən Konservatoriyada fortepiano sinfində dərs demişdir. 1953-cü ildən SSRİ Bəstəkarlar İttifaqının və Azərbaycan SSR Bəstəkarlar İttifaqının üzvüdür. “Şərəf nişanı” ordeni ilə təltif edilmişdir.\nE.Nəzirova yaradıcılıq işi ilə yanaşı, uzun illər Azərbaycan Dövlət Konservatoriyasında dərs demişdir. 1990-cı ildən İsraildə yaşayan E.Nəzirova orada pedaqoji fəaliyyətlə məşğul olurdu. Onun şagirdləri arasında bir sıra beynəlxalq müsabiqələrin laureatları var, onlar Azərbaycan mədəniyyətini müxtəlif ölkələrdə təmsil edilər.\n2004-cü ildə Müslüm Maqomayev adına Azərbaycan Dövlət Filarmoniyasında bəstəkar və pianoçu Elmira Nəzirovanın 75 illik yubileyi təntənəli şəkildə qeyd edilmişdir.\nTərlan Seyidovun XX əsr Azərbaycan fortepiano mədəniyyəti haqqında fundamental elmi işi\nAzərbaycanlı dirijor Lvova gedəcək


Hummingbird kimi bitki - Quş Ailələri - 2021\nOctopusPrime adlı bir Reddit istifadəçisi bu yaxınlarda nəinki qarışdıran, əksinə heyran edən bir fotoşəkil paylaşdı. Fotoşəkildə kiçik bir yaşıl sinq quşuna bənzəyən bir bitki görünür. Müəllif "Bu kiçik çiçəklərə bənzəyən çiçəklərə baxın!"\nBir çox insan fotoya maraq göstərdi, bir gündə yazı 47,5 min baxış və 400 şərh topladı.\nHər kəsin diqqətini çəkən bitki əslində Crotalaria cunninghamii'dir, baxmayaraq ki Latın adının tələffüz edilməsi və xatırlanması olduqca çətin ola bilər, buna görə də insanlar buna Quş çiçəyi də deyirlər. Şimali Avstraliyada, əsasən qum təpələrinin tapıldığı qumlu ərazilərdə və çimərliklərdə böyüyür. Birdflower, yerli insanlar tərəfindən göz infeksiyalarını müalicə etmək üçün istifadə edilmişdir.\nBirbaşa analoq diş sistemi "Kolibri"proqram baxımından K7 elektromiyografıdır (ABŞ). Bununla birlikdə, aralarında əhəmiyyətli bir fərq var - Kolibri sensorları simsizdir, bu da xəstənin istifadəsini və rahatlığını artırır, yüksək keyfiyyətli, motor əsərlərinə, elektromiyografik siqnallara davamlı olma imkanı verir. Bu üstünlüklərin birləşməsi çeynəmə, əzələ gərginliyi və gevşetmə sahələrini avtomatik aşkarlamaq və nəticədə işlərin sürətini və dəqiqliyini artırmaq üçün alqoritmlərin uğurlu fəaliyyətinin açarıdır.\nSistem "Kolibri" olaraq tətbiq olunur üz əzələlərinin fəaliyyət qeyd etmə vasitələri antagonistlərin, agonistlərin və sinerqistlərin simmetrik əzələlərinin aşağı çənənin çeynəməsi və hərəkətləri zamanı qarşılıqlı tənzimlənməsini və funksional əlaqələrini qiymətləndirmək üçün.\nKolibri sensorları birdəfəlik elektrodların yapışqan təbəqəsi sayəsində üzə yapışdırılır və əlavə aksesuarlara ehtiyac yoxdur.\nKaren Dəmirçyanın QAZ-13-ü və ya Erməni qağayılarının vacib rəisləri necə apardığı\nCopyright 2021 \_ Flamingofanny - Bird Blog \_ Hummingbird, diş


Brendinq nədir? Əsas anlayışlar və istiqamətlər – Hajiyev.org\nBrendinq nədir? Əsas anlayışlar və istiqamətlər\nBrendinq anlayışının aktiv tətbiq edilməsi orta əsrlərə gedib çıxır. O zaman sənətkarlar öz əl işlərini xüsusi möhürlərlə nişanlayırdılar. Brendinqin çiçəklənməsi dövrü XX əsrin ikinci yarısına təsadüf edir. Bu zaman bazarda çoxlu sayda bənzər məhsullar meydana çıxmışdı. Həmin məhsulları ayırd etmək üçün onlara xüsusi adlar verilməsi önəmli idi. Brend çoxsaylı məhsullar sırasında xarakteristikaları ayırd etməyə, eyni zamanda müştəriyə daha çox lazım olan məhsulu seçməyə yardımçı olurdu. Məhsullar və xidmətlər tədricən istehlakçılarda xüsusi təəssüratlar formalaşdırmış brendlər ilə əvəzlənirdi. Bununla yanaşı əlavə dəyərlər məhsulun keyfiyyəti və xüsusiyyətlərinə görə müəyyən edilirdi.\nÖtən əsrin 90-cı illərindən sonra Brendinq bazar iqtisadiyyatına keçid edən Azərbaycanda da inkişaf etməyə başladı. Ölkəmiz istər yerli, istərsə də xarici brendlərin əsl mübarizə meydanına çevrildi. Zaman keçdikcə mübarizə daha da böyüdü.\nBrend anlayış kimi\n“Brend” sözü (brand) ingiliscədən tərcümədə ad, işarə və ya simvol mənasını verir, məhsulu və ya xidməti identikləşdirir. “Brend inşaatı” (Brand-building) – Brend yaradılması. Brendinq (branding) isə brendin yaradılması və inkişaf etdirilməsi prosesidir. Bu proses diferensiallaşma, fərqlilikləri üzə çıxarma, məhsulun bazarda önə çəkilməsi və aktual dəyərlərə uyğun olaraq istehlakçılarla uzunmüddətli ünsiyyət əsasında həyata keçirilir.\nQısacası, Brendinq – istehlakçıların tələbatı olan məhsul və ya xidmət imici yaratmaq üçün həyata keçirilən ardıcıl tədbirlərdir. Daha da qısa söyləsək: Brendinq- brendin idarə olunmasıdır.\nBrendinqin məqsədi – brendin dəqiq obrazını yaratmaq və ünsiyyətin dəqiq formalaşmasıdır. Bazarın araşdırılması, adın yaradılması (brand name), deskriptor, sloqan, vizual və verbal identifikasiya (əmtəə nişanı, firma üslubu, qablaşdırma, xüsusi səslər və s.), brendin ideyasını özündə əks etdirən identik kommunikasiya üsullarından istifadə brendinqə daxil olan anlayışlardır.\nBrendinq prosesi zamanı brendin uzanması (brand extension) və genişlənməsi (brand expansion) də baş verə bilər.\nEyni adda yeni bir məhsul ortaya çıxarsa və bu məhsulun kateqoriyası, hədəf kütləsi, identikliyi eyni olarsa, bununla yanaşı, yalnız istehlakçının səmərəsi üçün yeni bir məhsul və ya xidmət ortaya çıxarsa, bu zaman brendin uzanması (brand extension) baş verə bilər. Misal üçün, bir diş pastası markasının yeni tərkibli məhsulu ortaya çıxar bilər və ya bir pivənin plastik, şüşə və ya alüminium qablaşdırılması yaradıla bilər.\nBrendin genişlənməsi (brand expansion) – bir markanın yeni seqmentlərə də şamil edilməsidir. Misal üçün, “Nivea” markası ilkin vaxtlarda qadın kosmetikası kimi tanınırdısa, sonradan bu marka genişlənərək kişilər üçün də məhsullar istehsal etməyə başladı.\nTez-tez subbrendlərdən də (Brend içində Brend) istifadə olunur. Məhsulun daha çox kütləsinin tələbatını təmin edə bilməsi üçün şirkət yeni məhsul yaradır. Bu məhsul baza modelindən sadəliyi və ya həddən artıq təmtəraqlı olması ilə seçilir.\nBir marka altında önə sürülən məhsullar dəsti marka ailəsi adlanır. Marka ailəsindən istifadə ümumi distribusiya və promosyon kanallarından istifadəyə imkan yaradır və vəsaitə qənaət edir. Qənaət məqsədi ilə, həmçinin birgə brendinqdən də istifadə olunur.\nBrendinqin əsas mərhələləri:\n– Bazardakı vəziyyətin və hədəf kütlənin analizi (əgər Brend artıq yaradılıbsa, onun hazırkı vəziyyəti);\n– Planlaşdırma (brendin mahiyyətinin formalaşdırılması, mövqeyinin seçilməsi, brendin idarə olunması strategiyasının hazırlanması);\n– Brend inşaatı (vizual və verbal identifikasiya sisteminin yaradılması; Brend imicinin yaradılması; brendin kompleks sənədlərinin hazırlanması);\n– Brendin irəli sürülməsi (İstehlakçı və Brend arasında sıx əlaqələrin formalaşdırılması üçün inteqrasiya olunmuş marketinq kommunikasiyalarından istifadə olunması);\n– Brendin monitorinqi və fəaliyyətin effektivliyinin qiymətləndirilməsi.\nBrend-imic sözü ingilis dilindəki “brand image” (imic, reputasiya) ifadəsindən götürülüb və markanın vizual oobrazını bildirir. Bu obraz reklam vasitəsi ilə yaradılır. Başqa cür də demək olar: Brend-imic istehlakçıların brendlə bağlı təəssüratları və onunla bağlı yaranan assosiasiyalardır.\nBrend-imic istehlakçılara imkan verir ki, məlumatları emal etsinlər, brendi sıradakı digərlərindən seçə bilsinlər. İmic, həmçinin insanları brendi almağa sövq edən hissolunmaz üstünlüklər yaradır, pozitiv əhval formalaşdırır, məhsulun daha çox yayılması üçün baza yaradır.\nBrend imicin yaradılması zamanı məhsulun fiziki xüsusiyyətləri, istehlakçıda yaratdığı duyğular nəzərə alınır. Tək şüura deyil, həmçinin emosiyalara və şüuraltına da müraciət olunur.\nBrend-imic satış personalının kvalifikasiyasından, xidmət səviyyəsndən, satış yerinin tərtibatından və KİV-də yayılan məlumatlardn asılıdır. Brend-imicin yaradılması üşüm davamlılıq və brendin bazarda tanınması şərtdir.\nBir çox dünya səviyyəli kosmetika markaları öz Brend-imiclərinin yaradılması zamanı məşhur aktrisalar, top-modellər və şou-biznes ulduzlarını cəlb edirlər.\nBrendin kompleks sənədlər toplusunun hazırlanması\nBrend yaradılmasında yekun mərhələ brendin verbal və vizual elemetlərini özündə birləşdirən, gələcək işləri reqlamentləşdirən, verbal və vizual standartlarını təyin edən, şirkətin gündəlik iş prinsipini təyin edən, həmçinin şirkətin fəlsəfəsini, dəyərlərini və brendin mahiyyətini izah edən sənədlər toplusudur.\nAdətən sənədlər toplusuna aşağıdakılar daxil olunur:\no Brend buk (brand book)\no Təlimat (guideline)\nBrendbuk – brendin əsas atributivləri və identifikasiya elementlərinin izahıdır (mahiyyəti, mövqeyi, missiyası, fəlsəfəsi, dəyərləri, individuallığı). Bu sənədin məqsədi brendin bütün ideoloji elementlərini sistemləşdirməl, kompleks şəkildə formalaşmış təsvirini yaratmaq, həmçinin məhsulun tam şəkildə anlaşılması və istifadə olunması ilə bağlı tövsiyələrdir.\nBrendbukda hədəf kütləyə müraciətin əsas kanalları və üsulları, həmçinin brendin müxtəlif kommunikasiya vasitələrində istifadə metodları təsvir olunur.\nBu sənəd vizual identifikatorların müxtəlif informasiya kanallarında düzgün tətbiq olunma prinsiplərinin əks olunduğu təlimatdır. Bu sənəd Brendinqin icra prosesinə nəzarət etməyə imkan verir. Bundan əlavə, loqotipin ölçüləri, firma rəngləri, şriftlər və firma üslubunu formalaşdıran digər elementlər də bu sənəddə öz əksini tapır.\nTəlimatlara aşağıdakılar daxildir:\n– Firma nişanı,\n– Loqotip və blok,\n– Firma nişanı və loqotipin yaradılması sxemi,\n– Firma rəngləri və şriftlər,\n– Firma blokunun yerləşməsi,\n– Loqotipin işgüzar sənədlərdə və reklam vasitələrində yerləşməsi,\n– Və başqa təlimatlar\nTəlimatın həcmi brendin miqyasından asılı olaraq dəyişir.\nPingback: Mövqelərini itirən “Snickers” necə dünya birincisi oldu - Hajiyev.org


“ZƏKALAR” LİSEYİNİN DİREKTORU MÜƏLLİMLƏRİ İŞDƏN ÇIXARMAQLA HƏDƏLƏYİR – ŞİKAYƏT – YENİLİK.AZ\n“ZƏKALAR” LİSEYİNİN DİREKTORU MÜƏLLİMLƏRİ İŞDƏN ÇIXARMAQLA HƏDƏLƏYİR – ŞİKAYƏT\nQaynarinfo xəbər verir ki, sözügedən liseyin müəllimləri ölkənin birinci vitse-prezidenti Mehriban Əliyevaya müraciət ünvanlayıblar. Məktubda qeyd olunur ki, direktor liseydəki idman infrastrukturunun (bazasının) lazımi səviyyədə olmamasından öz maraqları naminə sui-istifadə edərək, idman müəllimlərinin dərs yükünü azaldacağını və bununla razılaşmayan müəllimləri isə işdən çıxaracağı ilə hədələyir:\n“Bu ilədək liseyin fiziki tərbiyə dərsləri mövcud təhsil proqramına uyğun olaraq 2 qrupa bölünürdü və dərs bölgüsünə görə bizə verilmiş dərs saatları (28 saat) bizi qane edirdi. Hazırda isə direktor guya məktəbdə müvafiq idman bazasının (infrastrukturunun) olmamasını, əvvəlki dərs yükünün saxlanmasına görə guya “yuxarılara”(özünün dediyinə görə, Bakı Baş Təhsil İdarəsinin Maliyyə şöbəsinə) cibindən hər ay haqq verməsini bildirməklə bizdən rüşvət alır “ya hər ay maaşınızdan hərəniz 100 manat verməlisiniz ki, üstünü də mən düzəldib onları razı salım, ya da yazılı öhdəlik götürüb hər biriniz imza atın ki, onları özünüz razı salacaqsınız” kimi qarşımıza qanunsuz tələblər qoyur. Bildirir ki, əks təqdirdə dərs yükümüzü 12-13 saata salacaq. Etirazımızı bildirdikdə isə “mənim kim olduğumu və yaxınlarımın haralarda işlədiklərini yaxşı bilirsiniz, səsinizi çxarsanız, özünüzə də, övladlarınıza da elə problemlər yaradaram ki, altından çıxa bilməzsiniz” – deyə bizə hədə-qorxu gəlir. Biz bir müəllim kimi öz vəzifə borcumuzu şəraitsizliyə baxmayaraq, layiqincə yerinə yetirməyə çalışırıq. Digər tərəfdən indi məktəbdə biz müəllimlərin yaxından iştirakı və səyi ilə əvvəlkinə nisbətən idman dərsləri üçün daha yaxşı şərait yaradılıb və dərs keçməyə kifayət edəcək müəllim potensialımız da var. Pisliyə doğru heçnə dəyişmədiyi halda bizim dərs yükümüzün azaldılması kimə və nəyə görə lazımdır? Axı hər birimiz ailə başçısıyıq, aramızda məcburi köçkün ailələri də var. Direktor bizim maddi durumumuzu daha çətin vəziyyətə salmaqla nəyə nail olmaq istəyir?\n287 nömrəli “Zəkalar” liseyinin direktoru Aygün Əhmədli isə barəsində səsləndirilən ittihamların həqiqətə uyğun olmadığını bildirib: “BŞTİ-nin məktubuna əsasən, 2018-2019-cu tədris ilində liseyin infrastrukturla bağlı müvafiq maddi-texniki bazası olmadığından, fiziki tərbiyə dərslərinin bölünməsi məqsədəuyğun hesab edilmir. Məktəbdə müvafiq maddi-texniki tədris bazası yaradılacağı təqdirdə, fiziki tərbiyə dərslərinin bölünməsi məsələsinə yenidən baxılacağı qeyd edilib. Məktuba əsasən, Liseyin Pedaqoji Şurasında məsələ ilə əlaqədar fiziki tərbiyə dərslərinin bölünməməsi qərara alınıb. Onu da qeyd edək ki, lisey 1992-ci ildə yaradılan lisey bağça binasında yerləşdiyi üçün idman zalı olmayıb. BŞTİ tərəfindən fiziki tərbiyə müəllimlərinə dərs saatlarının azalacağı təqdirdə digər məktəblərə yerdəyişməsi, habelə əvəzçilik qaydasında işlə təmin olunması təklif olunsa da, onlar bundan imtina ediblər.\nAzərbaycanda uşaqlar üçün çap edilən ensikl...


LENT.AZ - Əməkdar artist evlənməyə qız axtarır: “Beləsi olsun" - VİDEO\n16.05.2018 / 11:17\nƏməkdar artist evlənməyə qız axtarır: “Beləsi olsun" - VİDEO\nƏməkdar artist Səlim Abbasov subaylığın daşını atmaq niyyətindədir. Lent.az-ın məlumatına görə, “APA TV”-nin “Show time” verilişinə qonaq olan skripkaçı bildirib ki, ailə qurmaq üçün qız axtarır: “Anam mənə deyir ki, hamını evləndirdin, özün subay qaldın. Evlənmək üçün anam, xalam bir neçə variantlar deyirlər, amma mən mıs-mıs adam deyiləm. Ola bilər ki, gözləmədiyim bir xanımla da ailə qura bilərəm. Bu qismət işidir. İndi sual verirlər ki, müğənni ilə, televiziya işçisi ilə ailə qurarsan? Mən buna yox deyə bilmərəm. Çünki elə adamlar var ki, açıqlama veriblər ki, şou-biznesdə olan xanımla ailə qurmaram, amma elə alınıb ki, aldığı qız elə şou aləmində olub. Sənətdə müəyyən uğurlarım var, əməkdar artistəm, evim, maşınım var. Bircə ailə qurmağım qalıb. İnşallah ailə qurandan sonra uğurlarımın ardı gələr”.\nS.Abbasov bildirib ki, onunla ailə quracağı qıza kiçik şərtləri də var: “Mən kaprizli biri deyiləm. Bir xanımda görmək istədiyim əsas xüsusiyyətlər bunlardır. Mənə, valideynlərimə hörmət eləsin. Bunlar mənim üçün şərtdir. Sonra insan ailə quranda nökər almır. Bir də ki, istəyərəm ki, atasına, anasına hörmət edən biri olsun”.\n2661 dəfə oxunub


6. Beyoğlu Sahaf Festivali – Haldun Cezayirlioğlu Koleksiyon\nAuthor brainstormer Date 25 Eylül 2012\nBeyoğlu Sahaf Festivali Başlıyor!\nTarih: 25 Eylül – 14 Ekim 2012 Saat: 11:00 – 23:00\nYer: Tarlabaşı TRT binası yanı\nPosted in Eski Kitaplar\nOne comment to “6. Beyoğlu Sahaf Festivali”\n30 Eylül 2012 at 07:01\n** Söz birliyi ,iş birliyi= türk dünyasının güc birliyi**\nTarlabaşıda belə bir festibalın təşkil edilməsini alqışlayır, Sizə uğurlar arzulayıram.\nGörəsən , burada türk dünyasının tanınmış maarifçilərindən biri olan, omrünün son 15 ilini Türkiyədə mühacir kimi yaşamağa məcbur olan azərbaycanlı Hacı Səid Əfəndi Ünsizadənin (1825-1905) naşirliyi ilə çap edilən qəzet və jurnallar varmı?\nSəid Ünsizadə İstanbulda yaşadığı illərdə Quranın türk dilində təfsirini yazmışdır.Bu barədə Bakıda nəşr olunan “Həyat” qəzetində (“Həyat” qəzeti, 1905,5 iyul) S.Ünsizadənin ömrünün 80 yaşında həyatdan köçməsi haqqında verilən nekroloqda məlumat vardır.\nS.Ünsizadə Tiflisdəki “Ziya” mətbəəsində bir çox kitab, dərgi və risalələr çap etdirmişdir.İ.Qaspralının “Tərcüman”dan əvvəki kiçik dərgilərinin bir neçəsi- “Tuncuq”, “Şəfəq”, “Qəmər” və s. Tiflisdə “Ziya” mətbəəsində çap edilmişdir. Sahaflarda bu dərgilər varmı?\nAzərbaycan tədqiqatçılarına “Ziya” qəzetinin 1879- cu ilin yanvarında çıxan ilk 3 nömrəsi məlum deyil. Bu saylar ,çox güman ki, İstanbulda hansısa arxivdə, kitabfüruşda vardır.\nMəlumat üçün xatırladıram ki, 1879-cu ilin dekabrda da “Ziya” qəzetinin sayı 1 rəqəmindən başlayan nömrələri çıxmışdır.Bu, müsəlman təqvimində yeni ilin başlanması ilə əlaqədardır.Bu nömrələr Bakı arxiv və kitabxanalarında var.\n“Ziya” qəzetinin 1879-cu ilin yanvarında çıxan ilk üç nömrəsi hansı sahafda vardır?\nSəid Ünsizadənin İstanbulda Münif Paşa ilə iş birliyi yapdığı güman edilir. Onların şərikli əsər yazması ehtimalı da var.\nBu faktları və mülahizələri ortaya çıxaran yazılar və sənədlərlə tanışlıq Türkiyə-Azərbaycan mədəni əlalərinin inkişafında önəmli rol oynaya bilər.\nYazıdakı sorğu və xahişlərə münasibətinizi bilmək istərdim.Sizə bu məsələlərlə ilgili şərikli yazı hazırlamaq təklifim də var.\nAAM-in Azərbaycan dili və ədəbiyyat kafedrasının müdiri.


Müsəlmanlara hücum edildi: mağaza və avtomobillər yandırıldı\n09-05-2019 17:11 - Teleqraf.com - Hadisə 15\nŞir Lankada müsəlman və xristianlar arasında qarşıdurma baş verib.\nTeleqraf.com xəbər verir ki, ölkənin paytaxtı Kolombo şəhərində Pasxa bayramı günü 3 kilsə və bəzi otellərdə baş verən terror hücumu səbəbindən müsəlmanlara hücum edilib.\nMəlumata görə, eniş katolik qrup Negombo yaxınlığındakı Porutota kəndində müsəlmanların mağaza və avtomobillərinə hücum çəkərək, onları təhqir ediblər. Katolik kilsə rəsmiləri bölgədəki müsəlmanlara qarşı düşmənlik etməmək və təmkinliyi qorumaq haqda çağırışlar edib. Ancaq bunun nəticə verəcəyinə inam olmadığı bildirilir.\nNegombo yaxınlığında baş verən şiddət dəhşətli olub. Katolik qrupu müsəlmanlara aid dükanları dağıdıb, avtomobilləri yandırıb.\nŞir-Lanka polisi isə bəyan edib ki, hadisəni iki sərxoş qrup törədib. Hücum edilən kəndə əlavə polis qrupları göndərilib və küçəyə çıxmaq qadağan olunub. Hadisəyə görə 2 nəfər həbs edilib. Ölkənin baş naziri bəyan edib ki, insanların əmlakına vurulan zərəri dövlət qarşılayacaq.\nTeleqraf.com xəbər verir ki, ölkənin paytaxtı Kolombo şəhərində Pasxa bayramı günü 3 kilsə və bəzi otellərdə baş verən terror hücumu səbəbindən müsəlmanlara hücum edilib. Katolik kilsə rəsmiləri bölgədəki müsəlmanlara qarşı düşmənlik etməmək və təmkinliyi qorumaq haqda çağırışlar edib.\nTürkiyədə zavodda 80 ton maye polad dağıldı, 11 nəfər yaralandı - VİDEO\n09-05-2019 23:00 - Oxu.az - Hadisə\nTürkiyənin İzmir şəhərində HABAS poladəritmə zavodunda içərisində maye polad olan çənin aşması nəticəsində 11 nəfər yaralanıb. Məlumata görə, istehsalat sahəsində 120 tonluq çən aşıb və 80 ton maye polad yerə dağılıb.\n09-05-2019 14:45 - Sfera.az - Hadisə\nFHN əməkdaşı iş yerində öldürülüb: NAMUS DAVASI OLDUĞU BİLDİRİLİR\n09-05-2019 13:21 - Faktaz.com - Hadisə\nFaktaz.com "Report”a istinadən xəbər verir ki, Fövqəladə Hallar Nazirliyinin Sumqayıt Regional İdarəsinin əməkdaşı, 1984-cü il təvəllüdlü Kərimov Emin Vəli oğlu iş yerində bıçaqlanaraq öldürülüb. Həyata keçirilmiş təxirəsalınmaz istintaq hərəkətləri və əməliyyat-axtarış tədbirləri nəticəsində qətli törədən Şəmsəddin İbrahimov şübhəli şəxs qismində saxlanılıb.\nAstara gömrüyündə insident Vətəndaş boğazını kəsdi\n09-05-2019 11:59 - Buta.ws - Hadisə\nMüharibə veteranlarına avtomobillər təqdim olundu - Foto\n09-05-2019 17:37 - Teleqraf.com - Siyasət\nMüharibə veteranlarına və sosial himayəyə ehtiyacı olanlara minik avtomobillərinin təqdim olunması da Azərbaycan dövlətçiliyinin mühüm göstəricilərindəndir.“Bu gün ölkəmizdə İkinci Dünya müharibəsi iştirakçıları, Azərbaycan Vətən müharibəsi veteranları, xidməti vəzifələrinin icrası zamanı sağlamlıq imkanları məhdudlaşmış şəxslər və digər sosial himayəyə ehtiyacı olan insanlar dövlət qayğısı ilə əhatə olunublar.\nTramp o ölkəni ABŞ-ın ana müttəfiqi elan etdi\n09-05-2019 16:45 - Teleqraf.com - Siyasət\nTramp məktubunda “1961 Xarici Yardımlar Qanunun 517-ci bölümünə uyğun olaraq Braziliyanı NATO üzvü olmayan Ana Müttəfiq kimi müəyyən etmək niyyətim var” ifadələrinə yer verib. Bu addımla ABŞ-Braziliya arasında xüsusilə müdafiə sahəsində əməkdaşlığın artacağına diqqət çəkən Tramp iki ölkə arasında koordinasiyanın da güclənəcəyini də əlavə edib.\n“Yol Nişan” şirkətinin direktoru yol nişanlarını oğurladığına görə saxlanıldı\n09-05-2019 15:32 - Teleqraf.com - Hadisə\nPrezident Həzi Aslanovun abidəsini ziyarət etdi - Foto\n09-05-2019 14:32 - Teleqraf.com - Siyasət\n"Azərbaycanqələbəyə böyük töhfələr verib" - Rusiya səfiri\n09-05-2019 13:45 - Teleqraf.com - Siyasət\n09-05-2019 13:33 - Teleqraf.com - Siyasət\nNazirlikdən Teleqraf.com-a verilən məlumata görə, görüşdə qoşunların təmas xəttindəki hazırkı vəziyyət, keçirilən monitorinqlərin nəticələri və münaqişənin həllinə dair fikir mübadiləsi aparılıb.\nDeputatdan popkorn məsələsinə münasibət: “Ondan popkorn almaq lazım idi”\n09-05-2019 13:08 - Teleqraf.com - Siyasət\nQeyd edək ki, Milli Məclisin deputatı Rasim Musabəyov sosial şəbəkə hesabında “Azneft” meydanı yaxınlığındakı yeraltı keçiddə bir uşağın popkorn satmasına etiraz edib.


Reabilitasiya sahəsində Ümumdünya Səhiyyə Təşkilatı ilə əməkdaşlıq layihəsinə başlanır - Press.az\nPrezident İlham Əliyevin əlilliyi olan şəxslərə xüsusi qayğısı həmin şəxslərin reabilitasiya vasitələri ilə təminatı sisteminin gücləndirilməsinə də imkan yaradıb. Bu vasitələrin növlərinin siyahısına ötən il daha 23 yeni növ əlavə edilib. Hazırda əlilliyi olan şəxslər 60 növ reabilitasiya vasitələri ilə təmin olunur.\nPress.az xəbər verir ki, bunu əmək və əhalinin sosial müdafiəsi naziri Sahil Babayev Ümumdünya Səhiyyə Təşkilatının (ÜST) nümayəndələri ilə görüşdə bildirib. Görüşün məqsədi Azərbaycanda reabilitasiya vasitələri ilə təminat sisteminin gücləndirilməsi sahəsində əməkdaşlıq layihəsinin təqdimatı olub.\nSon 3 gündə 8 kimsəsiz şəxs sığınacağa yerləşdirilib - FOTO


Pərviz Səmədov » www.vetendas.az\nAnar Əliyev Tacəddin İsmayılzadə Nurlan/İntiqam Əsgərli Elmir Məmmədov Fəqan Zalov Etibar Əliyev Elnur Vəliyev Şamil Ramazanov Xətai Həsənov Yavər Həsənov Novruz Qurbanov Etibar Hacıyev Nicat Əlizadə İxtiyar Qasımov Mübariz Əhmədov\nPosted in Milli Qəhrəman, Şəhid 1 Bəyənmə 146 Baxış\n5 may 1970, Kirovabad – 15 may 1992, Abdal Gülablı, Ağdam rayonu və ya Ağdam rayonu — Azərbaycanın Milli Qəhrəmanı; Qarabağ müharibəsi şəhidi.\n5 may 1970-ci ildə Gəncə şəhərində anadan olmuşdur. 1977-1985-ci illərdə Gəncədəki 1 saylı orta məktəbdə təhsil almışdır. 1988-ci ildə orduya çağırılır Çitada iki il xidmət etdikdən sonra isə vətənə dönür. Bir müddət burada Toxuculuq Kombinatında işləyir. Ermənilərin Azərbaycan torpaqlarını işğal etməsi Vətən övladı kimi Pərvizi də narahat edirdi. O, könüllü olaraq 22 fevral Ağdam cəbhəsinə gəlir və komandir təyin edilir.\nŞelli, Pircamal, Naxçıvanlı, Aranzəmin kəndləri uğrunda gedən döyüşlərdə rəşadətlə vuruşmuşdu. Pərviz kəşfiyyat hissəsinə başçılıq edirdi, onun sayəsində erməni əsgərlərinin onlarla zirehli texnikası, silah-sursatı aşkarlanıb məhv edilmişdi. 1992-ci il 15 may Ağdamın Gülablı kəndində dəhşətli döyüşlər gedirdi. Pərviz başda olmaqla bölüyü döyüşə atıldı ermənilər tərəfindən vurulmuş “Təcili yardım” vertolyotunun ekipajını xilas etmək mümkün oldu lakin işğalçı, təcavüzkar ermənilərin snayper gülləsi gənc komandir Pərvizin qəlbini əbədi olaraq susdurdu. O, 22 yaşında ömrünün baharında Vətənimiz uğrunda qəhrəmancasına həlak oldu.\nAzərbaycan Respublikası prezidentinin 7 iyun 1992-ci il tarixli 833 saylı fərmanı ilə Səmədov Pərviz Əbdüləhəd oğlu ölümündən sonra “Azərbaycanın Milli Qəhrəmanı” adına layiq görülmüşdür.


qonşu – Yenicag.Az\nAna Səhifə Etiket: qonşu\nqonşu etiketinə aid xəbərlər.\nNarkotik maddənin təsiri altında ailəsi ilə dalaşıb, anası və bacısını bıçaqla hədələyən şəxs qonşuları tərəfindən döyülüb.\nQonşusuna məxsus yarımtikilidə narkotik yetişdirdi\nUcarda dəhşətli qətl - Qonşusunu öldürdü\nUcarda qətl hadisəsi baş verib.\nSaatlıda qətl hadisəsi - Qonşusunu öldürdü\nSaatlıda qətl törədilib. Yenicag.az xəbər verir ki, hadisə rayonun Qara Nuru kəndində baş verib. Kənd sakini, 1965–ci il təvəllüdlü Qardaşov […]\nİranda koronavirusdan ölənlərin sayı 26 nəfərə çatıb.\nGürcüstanda koronavirusa yoluxma halı qeydə alınıb.


“İçərişəhərdə onları görəndə yarım saatlıq yoxa çıxdım” — Fotolar\n“İçərişəhərdə onları görəndə yarım saatlıq yoxa çıxdım” - Fotolar\n29.01.2020 | 07:34\nOxunma sayı: 9070\nRusiyanın “Birinci kanal”ının tanınmış aparıcısı Yekaterina Beryozovskaya “Moskva-Baku” nəşrinin suallarını cavalandırıb. “Qafqazinfo”nun məlumatına görə, aparıcı müsahibəsində Bakı səfərindən, Azərbaycan mətbəxindən və ölkəmizlə olan bağlılığından söz açıb.\nMüsahibənin həmin hissəsini təqdim edirik:\n- Siz bu il Azərbaycana ilk dəfə səfər etmişdiniz. Səfərinizin nə ilə bağlı idi?\n- Bakı mənim üçün xüsusi şəhərdir. Demək olar, mən ana tərəfdən bakılıyam, baxmayaraq ki, Azərbaycan köklərim yoxdur. Məsələ ondadır ki, mənim sevimli babam Vladislav Smolentsev Bakıda Kirov adına Hərbi Dənizçilik peşə məktəbində dərs deyirdi. Onu ora hərbi dənizçi kimi ezamiyyətə göndərmişdilər... Köç zamanı anamın üç yaşı var idi və o, Bakıda məktəbi bitirmişdi, orada onun doğma bacısı dünyaya gəlmişdi... Mən sovet Bakısı haqda çox eşitmişəm, harada ki, suyu saatla verirdilər və necə babam vedrələri liftsiz beşinci mərtəbəyə qaldırırdı. Amma bütün çətinliklərə baxmayaraq, həmişə bilirdim ki, bu, çox qonaqpərvər şəhərdir, harada ki, çox əziz insanlar yaşayır. Səfərə qaldıqda isə, mənim çox yaxın rəfiqəm Bakıya vurğundur və orada çox olub. Bir dəfə mən onun dilə tutmaları ilə razılaşdım və biz üçümüz – üç ən yaxşı rəfiqə - sadəcə bilet aldıq...\n- Bakı sizi nə ilə təəccübləndirdi?\n- Düzünü desəm, tamamilə hər şeyi ilə. Eşitmişdim ki, bu, zəngin, müasir şəhərdir. Həqiqətən də çox xoş təəccübləndim. Biz Bakının həm “Qədim şəhər”ində, həm də müasir hissəsində gəzirdik və hər yer isti, səmimi və çox gözəl idi.\n- Azərbaycan mətbəxi xoşunuza gəldi?\n- Biz daim və hər yerdə yeyirdik (gülür-red.)... ona görə də bir şeyi xatırlamaq çox çətindir. Dolma, təzə pendirlər, meyvələr... İnanılmazdır!\n- Evdə Bakı mətbəxindən nəsə hazırlayırsınız?\n- Mən ən bacarıqlı kulinar deyiləm, amma plov bişirməyi öyrənəndə anama zəng edirdim və o, bənd-bənd onun Bakıda necə hazırlandığını danışırdı.\n- Bakıdan hansı suvenirləri gətirdiniz?\n- Bakıdan ipək şərflər gətirdim. Mən onları sevirəm. “Qədim şəhər”də onları görəndə yarım saatlıq yoxa çıxdım. Hamısını aparmaq istəyirdim (gülür-red.).


"Nə olsun ki villamız, “novostroyka”da evlərimiz yoxdur" - Keçmiş rabitə naziri... - Azinforum.az İnformasiya Portalı\nAna səhifə / Müsahibə / “Nə olsun ki villamız, “novostroyka”da evlərimiz yoxdur” – Keçmiş rabitə naziri…\n“Nə olsun ki villamız, “novostroyka”da evlərimiz yoxdur” – Keçmiş rabitə naziri…\nModerator.az keçmiş rabitə naziri Siruz Abasbəylinin oxu.az-a müsahibəsini təqdim edir:\n– Mahnılarımın sözlərinin əksəriyyəti İsmayıl Dadaşovundur. Bir mahnımın – “Səni araram”ın sözləri isə hörmətli millət vəkilimiz Qənirə Paşayevaya məsusdur ki, onu da Elza Seyidcahan ifa edib. Bir neçə mahnımız var, üzərində işləmək lazımdır, ancaq o ilham pərisi hələlik gəlib çıxmır (gülür).\n1940-cı ildən 1953-cü ilə kimi orada yaşamışıq. Sonra Gəncəyə köçmüşük, çünki iki əmim orada yaşayırdı. Orta məktəbə də Gəncədə getmişəm. Sonra Bakıya köçmüşəm. Onu da deyim ki, rəhmətlik anam bakılı, içərişəhərli idi. Ana babam sovetlər yaranandan sonra buradan ailəsi ilə birlikdə İrana – Təbrizə köçüb getmişdi. Mən də axırıncı dəfə dayılarımı 1953-cü ildə, uşaq olanda görmüşdüm, bir də dayılarımı düz 31 il sonra, İrana göndərilən sovet nümayəndə heyətinin tərkibində olarkən görə bildim. Həmin vaxt Azərbaycanın Cənub zonasında İran telekanalları tuturdu, öz kanallarımız pis göstərirdi, bu da istər-istəməz narahatlıq yaradırdı.\n“Bu adları yazmağı Həsən Həsənov sənə məsləhət gördü?”, – deyə soruşdu. “Bəli”, – deyə cavab verdim.\nBuna o insanları vicdanı necə yol verib?! Əslində, o yığılan pullar, var-dövlət Azərbaycan xalqı üçün nə qədər xeyir verərdi, nələr tikmək olardı, zavodlar, fabriklər, hotellər, nələr, nələr, nələr…\nÖncəki Türkiyədə soğan böhranı: Azərbaycandan alıb aparacaqlar…\nNövbəti Bakı Şəhər Baş Polis İdarəsi mitinq təşkilatçılarına xəbərdarlıq edib


21:55 20-10-2019 26\nAzərbaycan xalqı üçün Əli Kərimlini öz ölkəsinin gələcək prezidenti kimi qəbul etmək mürəkkəb məsələdir. Və təkcə acınacaqlı da olmasa bağışlanmaz səhvinə görə - keçmiş dövrün xəyalət obrazına görə deyil, axı özünü müxalifətin lideri adlandıran bu adam az qala 9 il ərzində hakimiyyətlə oyun oynayıb. Onu yetişdiriblər, təşkilati, maliyyə baxımından kömək ediblər, deputat mandatı ilə təchiz ediblər, inzibati və media-resurslarla təmin ediblər. Uzun illər Əli Kərimlinin Heydər və İlham Əliyevlərin məmurları ilə rol oyunları dəmir öhdəliklərlə və sabaha inamla şərtləndirilmişdi. Kərimli protest elektoratının bir hissəsini öz tərəfinə çəkmişdi və “Müsavat”la İsa Qəmbərin təsirlərinin genişlənməsini preventiv olaraq əngəlləyirdi.\nƏvəzində isə siyasi sistemdə və parlamentarizmdə öz yerini möhkəmləndirirdi, haqq etmədiyi halda və ədalətsiz olaraq böyük siyasətdə böyük üzgüçülüyünü davam etdirirdi. Bu, ictimai müqavilə deyildi, separat, yaxud öz mahiyyətinə və tərəfdaşlarına münasibətinə görə xaincəsinə sövdələşmə idi. Bunu siyasi praqmatizmin fəlsəfəsi ilə izah etmək olarmı? Azərbaycanın siyasi quruluşunun xüsusiyyətləri belə izahatlara yer qoymur. Təkrar edirəm, Kərimli oynamırdı, oynadılırdı. O, bərabərhüquqlu koalisiyaya və siyasi ittifaqa daxil deyildi, sadəcə olaraq yuxarıdan ona verilmiş rolu icra edirdi.\nKərimlinin milli demokratların patriarxı Elçibəyə qarşı xaincəsinə və alçaq insunasiyalarını yaddaşlardan necə silmək olar? Və kələkili zahidlə sərt partiyadaxili mübarizədən sonra, hansı ki, hakimiyyət onu o zaman mövcud olan yeganə təhdid-oliqarx Rəsul Quliyevlə mübarizə üçün Bakıya çağırmışdı, liderin məzarı önündə bugünkü ağlaşma sinizmin ən yüksək həddidir. Axı Elçibəyi sağlığında “SPİD daşıyıcısı” elan edən Kərimlinin nəşri deyildimi?\nKərimli prinsipsizliyin və sinizmin ən bariz nümunəsidir. Əsl ikiüzlü və elə özününkülərin unutduğu opportunist, komsomolda işləyəndən bəri kor-koranə hakimiyyət hərisliyi ilə alışıb yanan, sonra AXC-də, sonra yalançı müxalifətin sıralarında yer alan riyakar. Gələcək çarpışmaların intriqalarını əvvəlcədən dadaraq Kərimli damağında hakimiyyət dadı ilə küçələrə çıxıb. Bu gün o, artıq küçə müxalifətidir.\nAmma Kərimli dünən öz-özünü də üstələyib keçdi. Cəbhəçilərin lideri bütün ölkənin gözləri qarşısında lirik dramatik sabun operası quraşdırdı. Alnında sarıqla, gözləri yaşarmış halda və qorxunc sözlər pıçıldayaraq Kərimli polislər tərəfindən döyülməsi haqda qəlbləri titrədən səhnə təsvir elədi. Və yenə də səhv etdi. Azərbaycanda liderliyə iddia edən siyasətçi heç vaxt özünün zəifliklərini nümayiş etdirməməlidir. Şərq siyasəti - incə məsələdir, axı sən öz insani zəifiklərini nümayiş etdirirsənsə, xalqı və tərəfdarlarını gücünə inandıra bilməyəcəksən. Azərbaycanda siyasətçi həmişə fövqəlinsandır! Bu yolla göz yaşları əldə edə bilər. Amma heç vaxt hörmət qazana bilməz!\nTutaq ki, Kərimli doğrudan da qəddar işgəncəyə məruz qalıb və DİN-in xüsusi təyinatlıları onu “ispan çəkməsinə” oturdub. Lakin bu barədə öz tərəfdaşlarına danışmaq nəyə lazım idi? Sənə yazıqları gəlsin deyə? Axı liderlik xarizmasının Azərbaycan qavramında bu özünü davamçılarının qarşısında alçaltmaq deməkdir. Polisin və hakimiyyətin qəddarlığını nümayiş etdirmək istəyirdi? Yenə də dərsdən iki aldı. Növbəti dəfə Kərimlinin təsvir etdiyi səhnə Cəbhənin tərəfdarlarının inadkar cəhdə qərar verən tərəfdarlarının çox hissəsini qorxudacaq.\nƏgər Makiavellinin nəzəriyyəsindən çıxış eləsək Azərbaycan siyasətində döyülmüş, lap elə məkrli, hiyləgər də olsa, tülkülər deyil, şirlər qalib gəlir. Kərimli Osmanqızının efirində döyülmüş miskin tülkücüyə oxşayırdı. Bununla da teleaparıcının-adi qadının göz yaşlarının axmasına səbəb oldu. Azərbaycan siyasətində başlıca rola iddia edən siyasətçi üçün acınacaqlı səhvdir.\nƏgər Kərimli doğrudan da yaraşıqlı teleaparıcının və onun başına gələnlərə laqeyd qalmayan teletamaşıçının rəğbətini qazanmaq istəyirdisə, o zaman birbaşa efirdə başındakı sarğını çıxarmalıydı, polis avtobusundakı insidentdən danışmamalıydı. Bəs bunun əvəzində Kərimli nə edir?! Təfərrüatları ilə nəql edir ki, polislər onu necə əzirdilər və hətta öldürmək, boğmaq istədilər...və bu zaman işgəncənin bütün izlərini kameraya göstərməklə də təhdid edir. Kərimli öz nağılına aludə olaraq ehtirasla və az qala bir saat ərzində ona verilən işgəncə barədə danışdı. Bir saat sonra (!!!) isə özünü pis hiss etdiyini deyərək, axı dediyinə görə az əvvəl ölüm riski qarşısında qalmışdı, öz mənzilindəki studiyasını tərk etdi.\nƏlbətdə, Kərimli yalan danışırdı. Buna DİN-in hospitalının verdiyi və onun özünün də imzaladığı tibbi arayış da şahidlik edir. Polislər Kərimlini avtobusa uzadıblar, çünki o, orada müqavimət göstərməyə çalışırdı. Sonra isə onun alının kənarında yüngül sıyrıqlar aşkar ediblər, hospitala aparıblar və orada həkimlər Kərimlinin alnına yüngül sarğı qoyublar. Ümumən isə cəbhəçilərin lideri özünü kifayət qədər dinc və sakit aparıb, polisin sanksiyalaşdırılmamış mitinqlərin yolverilməzliyi barədə tərbiyəvi söhbətinə sükutla qulaq asıb. Təkcə hərdən başını yelləməklə razılığını bildirib.\nTutaq ki, DİN hospitalının ekspertləri yalan deyir. Və Kərimlini doğrudan da kor pişik balası kimi boğmaq istəyirdilər. Lakin belə olan halda nəyə görə bu cür siyasi məsuliyyətli və prinsipial adam, xalq işi uğrunda mübariz yalan və uydurma tbbi arayışa imza atmağa razılaşıb? Doğrudanmı Kərimlini həmin tibbi arayışı imzalamağa da zorla məcbur ediblər? Əgər məcbur ediblərsə o zaman bu haqda nəyə görə Osmanqızının dramatik efirində elan etmirdi?! Deməli, gizlədib?! Yalan danışıb? İşgəncələr haqda yalan uydurub və ya tibbi arayışı imzalamayacağı halda yeni işgəncələrə məruz qala biləcəyindən qorxub?\nİstər belə, istər elə, amma vulqar yalan ortadadır və pedantik müşahidəçilərin diqqətindən kənarda qala bilməzdi.\nƏlbətdə ki, Kərimliyə qarşı heç kim zor tətbiq etməyib. Nəyə görə tətbiq etsinlər ki? İlk dəqiqələrdən Kərimli öz çılpaq əsəblərini gizlətmədi, onun sifətində əzilmişlik, böyük sayda polis qoşunları qarşısında tənhalıq qorxusu hiss olunurdu...O, çoxsaylı jurnalistlərin əhatəsindən axıradək çıxmadı, sifətindəki qorxu, dəhşət ifaəsi ilə onların sıralarında addımladı.\nÇox güman ki, cəbhəçilərin lideri sadəcə olaraq əlverişli situasiyadan istifadə etmək imkanını əldən buraxmadı, özünü 1991-ci ildə Sovetski küçəsində döyülmüş Əbülfəz Elçibəylə müqayisə edərək əzabkeş-siyasi mübariz obrazına girmək istədi. Azərbaycanın siyasi tarixində ikinci dəfədir siyasətçi öz seçiciləri və xalq qarşısında alnında sarğı ilə çıxır. Axı nəticədə cəbhəçilər də, Kərimli özü də alınlarında sarğı saqqallı əzabkeşlər obrazında uzun müddət müftəxorluq eləyiblər. Budur, unudulmuş xəyalət-obraza girmək imkanı yenidən yaranıb, hansı ki, həmin obraz bu günə qədər də Azərbaycanı qorxutmaqdadır.\nQoy bu xəyalət-obraz neobolşevik dəstənin Azərbaycanı hələ də təqib edən bir illik azğın hakimiyyətinin acı təcrübəsindən dərs götürmüş bizlərə yaxşı xatırlatma olsun.


Rusiya Azərbaycanı Vahid Gömrük İttifaqına dəvət edir. İki ölkə arasında ticarət dövriyyəsi 3 milyard dollara yaxındır.\nBakıda “Rusiya-Azərbaycan dialoqu -2012” üçüncü Rusiya-Azərbaycan regionlararası forumu açılıb. Tədbiri “Avrasiya Araşdırmalar İnstitutu” İnkişaf Fondu, Azərbaycan və Rusiya Prezident administrasiyalarının dəstəyi ilə təşkil edib.\nForum çərçivəsində “Rusiya ilə Azərbaycanın regionlararası əməkdaşlığının müasir vəziyyət və inkişaf perspektivləri”, “Rusiya və Azərbaycan arasında strateji tərəfdaşlığın möhkəmlənməsini önə çəkən birgə enerji layihələri”, “Bank sahəsi və investisiyalar”, Rusiya ilə Azərbaycan arasında regionlararası əməkdaşlığın inkişafı kontekstində”, “Rusiya-Azərbaycan regionlararası əməkdaşlığında humanitar əlaqələrin potensialı və əhəmiyyəti”, “Rusiya və Azərbaycanın Xəzər regionunda strateji qarşılıqlı fəaliyyəti”, “Rusiya və Azərbaycan gəncləri - əməkdaşlıq üfüqləri” mövzuları müzakirə olunur.\nƏsas diqqət Rusiya ilə Azərbaycan arasında iqtisadi-ticarət əlaqələrinin daha da inkişaf etdirilməsinə yönəlib. Azərbaycanın Rusiyanın regionları ilə ticarət dövriyyəsini artırması notları daha çox səslənib. Azərbaycanın Rusiya iqtisadiyyatında əlaqələrini yalnız bir neçə sahədə yox, bütün istiqamətləri üzrə artırmalı olması tövsiyə edilib.\nAzərbaycan Prezident Administrasiyasının rəhbəri Ramiz Mehdiyev Rusiya və Azərbaycanın bir-biri ilə əlaqələri gücləndirməkdə maraqlı olduğunu deyib. Forum bu istiqamətdə ölkələrarası əlaqələrin inkişafına yaxşı perspektiv vəd verən tədbir kimi dəyərləndirilib. Cənab Mehdiyevə bildirib, Rusiya Azərbaycanın əsas tərəfdaşlarından biridir. O, Azərbaycanda rus icmasının yaşadığını xatırladaraq belə faktorların ölkələri bir-birinə yaxınlaşdırdığını vurğulayıb. Rusiyada isə Azərbaycan diasporunun bu ölkənin həyatında fəal rol oynadığı nəzərə çatdırılıb. İki ölkə arasında münasibətlərin yaxşı olmasına sübut kimi Azərbaycanda rus dilində 50-yə yaxın, qəzet və jurnalın çap olunmasını göstərib.\nRusiya Prezidentinin regionlararası və mədəni əlaqələr üzrə idarəsinin rəisi Vladimir Çernov Azərbaycan kimi Rusiyanın da iki ölkə arasında əlaqələrin inkişaf etdirilməsində maraqlı odluğunu vurğulayıb. Rusiyanın 7 regionu ilə Azərbaycanın güclü iqtisadi əlaqələrinin olması xatırladılıb. Hazırda Rusiyanın Azərbaycanda 500-ə yaxın şirkəti fəaliyyət göstərir, Azərbaycanla Rusiya arasında ticarət dövriyyəsi 3 milyard dollara yaxındır.\nAzərbaycanın Rusiyanın Şimali Qafqaz, Həştərxan, Krasnodar, Tatarıstan, Kemerovo və digər vilayətlərlə əlaqələrinin inkişafı təqdir edilib.\nİqtisadi inkişaf naziri Şahin Mustafayev Azərbaycanın Rusiya iqtisadiyyatına 570 milyon manat investisiya qoyduğunu qeyd edib.\nNatiqlər MDB ölkələri, o cümlədən Azərbaycan-Rusiya arasında ticarəti daha da inkişaf etdirməyə maneə kimi gömrük orqanlarını göstərib. Buna görə, Rusiyanın MDB məkanında Vahid Gömrük İttifaqı yaradılması təklifinin verildiyi xatırladılıb. Rusiyanın Ümumdünya Ticarət Təşkilatına üzvlüyündən sonra iqtisadi əlaqələrin daha da sadələşdiriləcəyi qeyd edilib. Bununla bağlı Azərbaycanın bundan bəhrələnə bilməsi üçün Vahid Gömrük İttifaqına daxil olması təklif edilib.\nMüzakirələrdən sonra Forum Yekun bəyanat qəbul edib. Sənəddə iqtisadi əlaqələrin gücləndirilməsinin bütün tezisləri əksini tapıb.


Ömürlük məhbusa əlavə cəza verilib |\nMəlahət İsmayılova oğluna istinadən bildirir ki, bütün bu işlərin sifarişçisi Aslan Aslanovun Ədliyyə Nazirliyində işləyən oğlu Turqay Aslanovdur. Həmçinin onu da qeyd edib ki, Lamiyə Quliyevaya iki dəfə yenidən cinayət işi açılmışdı. Amma Ədliyyə sistemində baş verən biabırçı hadisəyə görə onu azadlığa buraxmaq məcburiyyətində qaldılar. İndi də Vüqara təzədən cinayət işi açılması təsadüfi deyil.\nMəhkumun anası oğlu ilə bağlı yeni hökmdən apellyasiya şikayəti verildiyini də bildirib. Noyabrın 7-də ilkin baxış iclası keçirilib. Cinayət kollegiyasının sədri Rizvan Səfərovun sədrliyi ilə məhkəmə baxışı noyabrın 16-da davam etdiriləcək.


İçərişəhərdəki restoran sahibləri aylıq kirayə haqqından azad olundu\n22:19 16.05.2021 İqtisadiyyat\nBir ildən çoxdur davam edən koronavirus pandemiyası, Azərbaycanda da daxil olmaqla dünyanın əksər sənaye sahələrinə dağıdıcı təsir göstərdi.\nDigər tərəfdən turizm sektorunun zəifləməsi, sərt karantin dövründə iş yerlərinin bağlanması və əhalinin gəlirlərində azalma xidmət sektoruna təsir etdi.\nQazilər.az haqqın.az-a istinadən xəbər verir ki, "İçərişəhər" Dövlət Tarix-Memarlıq Qoruğu İdarəsi pandemiyadan təsirlənən sənaye və müəssisələrə yardım göstərmək, habelə sahibkarlığın inkişafına dəstək məqsədilə bir sıra işlər həyata keçirib.\nBelə ki, İçərişəhər ərazisində fəaliyyət göstərən, dövlətə məxsus əmlakdan, yəni Ehtiyat Departamentinin balansından istifadə edən kirayəşin restoran sahibləri pandemiyanın pik nöqtəsində - keçən ilin martından bu ilin fevralına qədər aylıq kirayə ödənişlərindən tamamilə azad edildi.\nBeləliklə ticarət mərkəzləri daxil olmaqla 35 ictimai iaşə müəssisəsi, 50 qida və qeyri-ərzaq mağazası, müxtəlif fəaliyyət və xidmətlər sahələrindəki 12 müəssisə aylıq ödənişlərdən azad edildi. Bundan əlavə, bu ilin fevral ayında bu sahə 50%endirimlə təmin edilib.\nRestoran sahibləri bu dəstəyi böyük qiymətləndirir və tezliklə çətin günlərin geridə qalacağını, vəziyyətin getdikcə yaxşılaşacağını qeyd edirlər.\nBu il pensiyaçılara ödənilən vəsait açıqlanıb\nİqtisadçıdan pensiya yaşı ilə bağlı TƏKLİF - VİDEO\nNeftin bahalaşması səngidi\nMay ayı üzrə ünvanlı dövlət sosial yardımlarının ödənişi yekunlaşdırılıb


Evliliklə əlaqədar ən çox deyilən yalanlar » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 8-07-2015, 10:30\nSəs ver: Gözünüz qorxmasın, daxiliniz rahat olsun!\nEvlilik qərarı bəlkə də həyat boyu ən çətin alınan qərarlardan biridir. Sevdiyiniz adamın doğru insan olub olmadığı, həqiqətən xoşbəxt olub olmayacağınız, boşanmaq problemi ilə üz-üzə qalmaq qorxusunu düşünmədən beynimizdə gəzdirdiyimiz fikirlərdən biridir. Amma hər kəs hər şey haqqında həddindən çox fikirləşdiyi üçün və öz düşüncələrini tək doğru budur ədasıyla müdafiə etdiyindən "Evlilik" deyincə tüklərinizin biz-biz durmasına səbəb ola bilir.\nBizlər də "Evlilik" mövzusunda əslində səhv bilinən doğruları və şəhər əfsanələrini sizlər üçün topladıq.\n"Xoşbəxt bir evlilik üçün əsla mübahisə yaşanmaması lazımdır."\nBuna həqiqətən inanırsınızmı? Dünyanın ən xoşbəxt cütlərinin belə bir nöqtədə fikir razılaşmadığı anların olmasına əminik, siz də ola bilərsiniz! Həm də nə deyiblər? Mübahisə əlaqənin duzu bibəridir.\nTəbii ki, bir-birinizə hörmətsizlik, ya da şiddət ehtiva edən mübahisələrdən bəhs etmirik. Amma birlikdə olacağınız insanla hər mövzuda eyni fikirdə olmağınız çox təəssüf ki, mümkün deyil. Bu səbəblə mükəmməl bir evlilik üçün mübahisəsiz bir əlaqəni axtarışında olmamalısınız.\nEdilən araşdırmalar nəticəsində cütlər arasında yaşanan mübahisələr və fikir ayrılıqlarının bir-birlərini daha yaxşı tanımalarına səbəb olduğu ortaya çıxır. Başınızdakı mükəmməllik qəbulunu bir daha nəzərdən keçirməyiniz lazım olacaq.\n"Uşaqlı cütlər digərlərinə görə daha xoşbəxt olurlar."\nSevgimizi bölüşdüyümüz üçün kədərlənirik, amma bunun tam tərsini söyləməyimiz problem olarmı? Uşaq demək, çox böyük məsuliyyət deməkdir. Bunun onsuz da hamımız fərqindəyik. Cütlərin iki tərəfli məsuliyyətləri artdıqca bir-birləriylə istər istəməz daha az vaxt keçirirlər. Təbii ki, bu demək deyil ki uşaq eşqi öldürər. Amma uşaqsız cütlərin xoşbəxt ola bilməyəcəyi də böyük bir yalandır!\n"Evli insanların cinsi həyatları darıxdırıcı olur."\nTəbii ki, yenə hər şeyin sizə bağlı olduğu bir vəziyyətdir. Sırf həmişə eyni adamla birlikdə olursunuz deyə bu onun darıxdırıcı olduğu mənasını verməz. Cinsi həyatınızı şəkilləndirmək və darıxdırıcı olmamasının təmin etmək əlinizdədir. Üstəlik evli qadınlar özlərini etibarda və yaxşı hiss etdiyi üçün cinsi həyatlarında daha istəkli olarlar.\n"Evlənmədən əvvəl birlikdə yaşamaq boşanma ehtimalını azaldır!"\nBoşanma ehtimalını nə qədər aşağı salar bilmirik, amma evlənmə nisbətində bir eniş yaşanacağına əminik. Boşanma ehtimalının önünə heç bir şəkildə keçə biləcəyinizi düşünmürük, ancaq bu fikirlə barışmağınızı təklif edə bilərik. Çünki insanlar dəyişir, ümid edək ki, sizin yoldaşlarınızın dəyişməsi yaxşı istiqamətdə olsun və nağıl qəhrəmanları kimi sonsuza qədər xoşbəxt, məsud yaşayın! Təbii ki, bu təklif Avropa ölkələrində keçərlidir, müsəlman ölkələrində evlənmədən əvvəl birlikdə yaşamaq düzgün hesab edilmir.\n"Əgər yoldaşını həqiqətən sevirsənsə, ehtiras əsla bitməz!"\nƏvvəlcə ehtiras yenilik və sirlə ortaya çıxır və bir-birinizi tanıdıqca nə olursa olsun, azalacağını söyləyə bilərik. Yəni bu məzmunda evliliyin öldürdüyü eşq deyil ehtirasdır. Amma ehtiras azaldı deyə kədərlənməyək deyirsiniz? Qətiliklə xeyr! Əgər bir-birinizi həqiqətən sevirsinizsə, eşq, hörmət və sevginin sonsuza qədər sizinlə olacağına əminik! Nazlı_qız\nQismetden chox yemek olmur. Bedbext ve ya xoshbext olacagimiz qabaqcadan alnimizda yazilib\n10 iyul 2015 15:19\n# 11 VIP\nqismət deyə bir şey var qismətində ayrılıg varsa nə etsən də ayrılassan yoxdursa yoxdur\n9 iyul 2015 02:00\n# 10 Başımın üstündə Allah,yanımda ailəm olsun. GünƏşimƏ_AiD_\nevlilik yaxshI olduqu qederde qorxuludur....insan ozunde mesuliyyet hiisi dahada artir...end uzaqi ushaq olanda hiss olunur\n9 iyul 2015 01:12\n# 9 "Hec kim senden artiq deyildir" "Nede sen kimdense artiq deyilsen" "Yixildin dur Vuruldun vur" "Heyat ascimasizdisa sende acima!!!" Catwoman666\nbu yazilanlarla tam raziyam. artiq insanlar evlilikden boyun qacirmaga da calisiir\n8 iyul 2015 23:21\nEvlilik cox cetindi ve indiki cavanlar evlenmeyi heyatin mehv etmeyi kimi dusunur..\n8 iyul 2015 17:48\n# 7 Mən xoşbəxt bir kəpənəyəm yaşasam da,ölsəm də.. Dosta_inam\nMaraqlıdır,evlilik çetin gelse de,yükün çekmeye qorxsaqda düzgünlük sevgi,hörmet,bir birin başa düşen olanda heçde çetin deyil,teşekkür.\n# 6 Əsl "DOST" göydəki ulduzlar kimidir, qaranlıq çöküncə ilk onlar görünər... vipbetul\nevliliye hazirlashanlar oxuyub fikirlerini deqiqleshdirsunler\n8 iyul 2015 17:00\nTəməli düzgün qurulmuş bir evlilikdə yalanlara yer olmamalıdır . Evliliyin məsuliyyətini bilib ona görə davranmağı bacarmalıdır hər iki tərəf..\n8 iyul 2015 15:06\n# 4 yaz_yamuru\nSitat: BARBIEvlilik en qorxdugum seydir. Boyuk mesuliyyet teleb edir . Her kes evliliyi uzun muddet surdure bilmirmenimde en cox qorxdugum sey evlilikdi\n8 iyul 2015 14:06\nEyer ailede sevgi hormet qarwiliqlidisa o demekdiki her wey yolundadi istekde azalmaqdansa artir\n8 iyul 2015 10:46\nEvlilik en qorxdugum seydir. Boyuk mesuliyyet teleb edir . Her kes evliliyi uzun muddet surdure bilmir\n8 iyul 2015 10:38


Aleksandr Şarovski — Vikipediya\nAzərbaycan teatr rejissoru və aktyoru\nAleksandr Yakovleviç Şarovski (10 fevral 1948, Bakı) — Azərbaycan teatr rejissoru və aktyoru, Azərbaycan Dövlət Rus Dram Teatrının baş rejissoru, Azərbaycan Respublikasının xalq artisti (1998).\nAleksandr Şarovski 2019-cu ildə\n10 fevral 1948 (74 yaş)\naktyor, teatr rejissoru\nAleksandr Yakovleviç Şarovski 1948-ci ildə Bakıda anadan olub. 1973-cü ildə Azərbaycan Dövlət Xarici Dillər İnstitutunu bitirmişdir.\n1967-ci ildən Azərbaycan Dövlət Gənc Tamaşaçılar Teatrının aktyoru olmuş, 1976-cı ildən isə S. Vurğun adına Azərbaycan Dövlət Akademik Rus Dram Teatrında fəaliyyətinə davam edərək əvvəlcə bu teatrda aktyor, 1978–1990-cı illərdə rejissor assistenti, 11 iyun 1991-ci ildən quruluşçu rejissoru olmuşdur. 3 fevral 1993-cü ildən teatrın baş rejissorudur.\nBu illər ərzində səhnədə 50-dən çox rol oynamış, 4 kinofilmdə çəkilmiş, 54 tamaşa qurmuşdur.\nOnun aktyor rollarından: Don Quan (A.S.Puşkin "Kiçik traqediyalar"), Roland (D.Fletçer "Ukroşeniye ukrotitelya"), Rezo (L.Roseb "Premyera"), Eldar (R.İbrahimbəyov "Dom na peske"), Beriya (V.Korkiya "Moy bednıy Soso Cuqaşvili"), Şeyx Sənan (H.Javid "Şeyx Sənan"), Fərxad (S.Vurğun "Fərxad və Şirin"), Qenrix (U.Şekspir "Kral Lir"), Mehmandarov (M.İbrahimbəyov "Neft bumu") yaratdığı obrazları misal gətirmək olar.\nA.Şarovski bundan başqa 4 filmdə çəkilmişdir. "Struktura momenta", "Qorxma, mən səninləyəm", "Prervannaya serenada", "Anekdot" kimi filmlərdə aktyor maraqlı rollar yaratmışdır.\nQuruluşçu rejissor kimi fəaliyyəti yaradıcılığında "Leto i dım" T.Vilyams, "Xoçu kupit muca" M.Zadornov, "Lebedinaya pesnya" A.P.Çexov, "Kin IV" Q.Qorin, "Petlya" R.İbrahimbəyov, "Vtoroy vıstrel" R.Toma, "Çayka" A.P.Çexov, "Teatr" M.Freyn, "Ubiysa" Elçin, "Fərxad və Şirin" S.Vurğun kimi tamaşaları misal gətirmək olar.\nA.Şarovski Bakı Beynəlxalq Multikulturalizm Mərkəzi Himayəçilik Şurasının üzvüdür.\n"Azərbaycan Respublikasının xalq artisti" fəxri adı — 24 may 1998\n"Şərəf" ordeni — 9 fevral 2018\n"Şöhrət" ordeni — 5 fevral 2008\n"Dostluq" ordeni (Rusiya) — 11 may 2021\n"Puşkin" medalı (Rusiya) — 19 yanvar 2013\nAzərbaycan Respublikası Prezidentinin fərdi təqaüdü — 1 aprel 2005\nAzərbaycan Respublikası Prezidentinin II dərəcəli mükafatı — 26 iyul 2002\nAnın quruluşu (film, 1980) (tammetrajlı bədii film) (rol: Feliks)\nQorxma, mən səninləyəm (film, 1981)\nDundukley (film, 1986)\nMənbə — "https://az.wikipedia.org/w/index.php?title=Aleksandr_Şarovski&oldid=5988983"\nLast edited on 12 iyun 2021, at 20:09\nBu səhifə sonuncu dəfə 12 iyun 2021 20:09 tarixində redaktə edilib.


Mayın 24-də Dövlət Sərhəd Xidmətinin (DSX) inzibati binasında “Siyasi repressiya qurbanları muzeyi”nin açılışına həsr olunmuş tədbir keçirilib.\nDSX-nin mətbuat mərkəzindən AZƏRTAC-a bildiriblər ki, tədbirdə Azərbaycan Respublikası Prezidentinin hüquq-mühafizə orqanları ilə iş və hərbi məsələlər üzrə köməkçisi-şöbə müdiri Fuad Ələsgərov, Mədəniyyət naziri Əbülfəs Qarayev, Dövlət Təhlükəsizliyi Xidmətinin rəisi, general-polkovnik Mədət Quliyev, Ali Məhkəmənin sədri Ramiz Rzayev, Baş Prokurorun birinci müavini Rüstəm Usubov, Hərbi Prokuror, general-leytenant Xanlar Vəliyev, İnsan Hüquqları üzrə Müvəkkil Elmira Süleymanova, Yazıçılar Birliyinin sədri Anar, Xalq yazıçısı Çingiz Abdullayev, Azərbaycan Milli Elmlər Akademiyasının (AMEA) Tarix İnstitutunun direktoru Yaqub Mahmudov, Azərbaycan Milli Arxiv İdarəsinin rəisi Əsgər Rəsulov, Milli Məclisin deputatları, Aydın Mirzəzadə, Əflatun Amaşov, Aqil Abbas və digər şəxslər iştirak ediblər.\nTədbirdə Dövlət Sərhəd Xidmətinin rəisi, general-polkovnik Elçin Quliyev, Mədəniyyət naziri Əbülfəs Qarayev, Yazıçılar Birliyinin sədri Anar, Tarix İnstitutunun direktoru Yaqub Mahmudov və general-polkovnik Mədət Quliyev çıxış ediblər.\nÇıxışlarda muzeyin ekspozisiyasının Azərbaycan tarixinin ən acı səhifələrini əyani sürətdə əks etdirməsi, 1920-1950-ci illərdə sovet dövlətinin apardığı siyasət nəticəsində on minlərlə ictimai və dövlət xadiminin, elm, mədəniyyət, incəsənət nümayəndələrinin, sıravi vətəndaşların repressiyaya məruz qalması xüsusi qeyd edilib. 1950-ci illərin ikinci yarısında siyasi repressiya qurbanlarına bəraət verilməsinə baxmayaraq, bolşevizmin hökmranlıq etdiyi illərdə siyasi repressiyalar haqqında məlumatların yayılmasına qadağa qoyulması, yalnız müstəqillik illərində - 1996-cı il martın 15-də ulu öndər Heydər Əliyevin imzaladığı “Siyasi repressiya qurbanlarının reabilitasiyası haqqında” Qanunda bu hadisələrə ilk dəfə hüquqi qiymət verildiyi bildirilib.\nBildirilib ki, Azərbaycan tarixinə sərhədçi töhfəsi olaraq Azərbaycan Sərhəd Mühafizəsinin 100 illiyinə həsr edilən tədbirlər çərçivəsində DSX-nin inzibati binasında “Siyasi repressiya qurbanları muzeyi”nin yaradılması 1925-ci ildən sonra bu binada dövlətin əsas repressiv orqanlarının fəaliyyət göstərməsi ilə bilavasitə əlaqədardır. Binanın zirzəmisində həbs edilənlərin saxlanılma kameraları, istintaq otaqları, ölüm hökmü çıxarılanların güllənməsi yerləri mövcud olub. Muzeyin yaradılmasında əsas məqsədlərdən biri də repressiya qurbanlarının xatirəsinə ehtiram və yaxın keçmişimizin qanlı səhifələri haqqında gənc nəslin nümayəndələrinin düzgün məlumatlandırılmasıdır.\nMuzeyin ekspozisiyasının əsasını Azərbaycan Respublikası Prezidentinin İşlər İdarəsinin Siyasi Sənədlər, Milli Arxiv İdarəsinin Dövlət və Kino-Foto arxivlərində, Dövlət Təhlükəsizliyi Xidmətinin arxivində saxlanan sənədlər və fotoşəkillər, həmçinin yerli sənətkarların hazırladıqları kompozisiyalar təşkil edir. Bir sıra sənədlər Rusiya arxivlərindən əldə edilib. Qazaxıstan “ALJİR” siyasi repressiya muzeyi tərəfindən də sənədlər təqdim olunub. Muzeyin ekspozisiyasının hazırlanmasına Mədəniyyət Nazirliyi və AMEA-nın Abbasqulu ağa Bakıxanov adına Tarix İnstitutu tərəfindən də kömək göstərilib. Muzeyin əsas zalında “Danışan sənədlər” adlanan lövhədə repressiyanın həyata keçirilməsi ilə bağlı 1920-1930-cu illərdə qəbul edilmiş sənədlərin surətləri verilib. Azərbaycanda repressiyanı “qanunlaşdıran” ilk sənədlərdən biri kimi Bakı şəhər komendantının 1920-ci il 26 may tarixli əmri daha çox diqqəti cəlb edir. Əmrdə əks olunmuş “Hansı evdən güllə atılsa həmin ev top atəşinə tutulacaq, 16 yaşından 50 yaşına qədər olan hər kəs mühakiməsiz güllələnəcək. Siqnal və yaxud nişan verənlər tutulduqları yerdə gülləbaran ediləcəklər” müddəası xalqımıza qarşı xüsusi amansızlığı açıq-aydın nümayiş etdirir. Diqqəti çəkən daha bir sənəd SSRİ Mərkəzi İcraiyyə Komitəsinin 1934-cü il 1 dekabr tarixli qərardır. Bu qərara əsasən terror aktlarına görə cinayət işlərinin istintaqı və baxılması on gündən artıq olmayan müddətdə başa çatdırılmalı, dindirmələr tərəflərin iştirakı olmadan aparılmalı idi. Bu işlər üzrə hökmlərdən kasasiya şikayəti, həmçinin əfv haqqında vəsatətlərə yol verilmirdi, ölüm cəzası haqqında hökm qəbul edildikdən sonra dərhal yerinə yetirilirdi.\nMuzeyin əsas zalında yerləşdirilən lövhələrdən biri repressiyaya məruz qalmış azərbaycanlı hərbi xadimlərə həsr olunub. Burada həm Azərbaycan Xalq Cümhuriyyəti dövründə xidmət etmiş generallar – Həbib bəy Səlimov, Firudin bəy Vəzirov, Süleyman bəy Sulkeviç, İbrahim ağa Usubov və digərləri, həm də sovet Azərbaycanın hərbçiləri – generallar Cəmşid Naxçıvanski və Qambay Vəzirov, polkovniklər Qalib Vəkilov, Məmməd Veysov, Seyfulla Mehtiyev və başqaları haqqında məlumat və fotoşəkillər verilib.\nNövbəti lövhə 1920-ci ilin yanvarında təhsil almağa və təhsillərini davam etdirmək üçün Azərbaycan Xalq Cümhuriyyəti tərəfindən Avropaya göndərilən gənclərin təhsillərini başa vurub Vətənə qayıdandan sonra məruz qaldıqları repressiyalara həsr edilib. Belə ki, Vətənə qayıdan 56 ali təhsilli mütəxəssisin 38-i güllələnib və ya sürgün edilib. Siyasi repressiya qurbanı olan qadınlara həsr edilən lövhədə güllələnmiş beş qadın – Xədicə Qayıbova, Mədinə Qiyasbəyli, Nemət Məlikova, Panfiliya Tanailidi və Ayna Sultanova, həmçinin güllələnmiş “xalq düşmənləri”nin islah-əmək düşərgələrinə sürgün olunmuş həyat yoldaşları haqqında məlumatlar verilib. Lövhədə qadınların həbsi və cəzası ilə bağlı sənədlərin surətləri yerləşdirilib. Tanınmış şair Əhməd Cavadın həyat yoldaşı Şükriyyə Axundzadənin himayəsində dörd azyaşlı uşaq olmasına baxmayaraq, sürgün edilməsi haqqında sənədin surəti də lövhədə yer alıb. Qadınların repressiyasına həsr olunmuş daha bir lövhədə Vətən Xainləri Qadınlarının Akmola Düşərgəsində (АЛЖИР – Акмолинский Лагерь Жен Изменников Родины) cəza çəkmiş 44 azərbaycanlı qadın haqqında məlumat verilib.\nAyrıca bir lövhə böyük dramaturq və şair Hüseyn Cavidə həsr edilib. Təqdim edilən sənədlərdə dahi mütəffəkirimizin sovet dönəmində üzləşdiyi repressiyalar ifadə olunub. Növbəti lövhədə Azərbaycan ziyalılarının məruz qaldıqları repressiyalardan bəhs edilir. Burada şair Mikayıl Müşfiq, pedaqoq Tağı Şahbazi, aktyor Abbas Mirzə Şərifzadə və digərlərinin güllələnmələri barədə aktların və arayışların surətləri nümayiş olunur.Muzeydə azərbaycanlıların Ermənistandan deportasiyasına xüsusi diqqət ayrılıb. Müvafiq lövhədə yerləşdirilmiş sənədlər sonda azərbaycanlıların doğma torpaqlarından deportasiyası ilə yekunlaşan SSRİ rəhbərliyinin xaricdə yaşayan ermənilərin Ermənistana köçməsinə dəstəyi, Ermənistanda yaşayan azərbaycanlıların vəziyyətinə kifayət qədər diqqət ayırmaması siyasətindən xəbər verir. Həmin lövhədə Sovet İttifaqı Kommunist Partiyasının və SSRİ-nin icra orqanlarının Azərbaycanda yaşayan almanların və İran təbəəsi olan azərbaycanlıların respublikadan çıxarılmaları haqqında sənədlərin surətləri də yerləşdirilib. 1920-ci ildən başlayan siyasi repressiyaların ilk qurbanları Azərbaycan Xalq Cümhuriyyətinin tanınmış simaları - parlament və hökumət üzvləri olublar. Bir çox müsavatçıların və ittihadçıların güllələnməsi və sürgün edilməsi barədə sənədlərin surətləri bolşeviklərin siyasi rəqiblərinə qarşı nə qədər amansız olduğundan xəbər verir. Həmin illərdə Azərbaycanın qabaqcıl ziyalılarının məruz qaldıqları siyasi repressiyaların təşkilində Azərbaycanın repressiv orqanlarında o dövrdə məsul vəzifələr tutmuş milliyyətcə erməni olan şəxslərin böyük rolunun olması da qeyd edilib.\nRepressiya illərində bolşeviklərin siyasi məhbuslarla davranması barədə ziyarətçilərdə təsəvvür yaratmaq məqsədilə muzeydə saxlama kameraları, karserlər, dindirilmə, güllələnmə otaqları tarixi rekonstruksiya üsulu ilə bərpa edilib. Muzeyin dəhlizlərində qanunsuz həbsə etirazı, azadlığa can atmanı simvolizə edən kompozisiyalar quraşdırılıb. “Repressiya burulğanı”, “Ümid işığında” adlı kompozisiyalarda zindan həyatını yaşamış və Vətənindən didərgin edilmiş soydaşlarımızın keçirdikləri iztirab və əziyyətləri rəmzi formada ifadə olunub.\nMənbə: AzərTAC - Dövlət Sərhəd Xidmətinin inzibati binasında “Siyasi repressiya qurbanları muzeyi” açılıb


On yaşlı Nərmini öldürdüyü deyilən İlkin məhkəmədə belə qarşılandı: "ARXANDAYIQ..." - Savash.org\nƏsas səhifə/Manşet/On yaşlı Nərmini öldürdüyü deyilən İlkin məhkəmədə belə qarşılandı: “ARXANDAYIQ…”\nTovuz rayonu, Dondar Quşçu kəndinin 10 yaşlı sakini Nərmin Quliyevanı qətlə yetirməkdə təqsirləndirilən İlkin Süleymanovun məhkəməsi başlayıb.\nSavash.org-un məlumatına görə, prosesə gətirilən İlkin Süleymanovu məhkəmə binasının qarşısında yaxınları qarşılayıb. Onlar İlkinə xitabən “Heç nədən narahat olma, ölənə qədər arxandayıq” şüarları səsləndiriblər.\nMəlumat üçün bildirək ki, bir qədər öncə İlkin Süleymanovun vəkilləri onun qeyd-şərtsiz günahsız olduğunu bəyan ediblər. Belə ki, təqsirləndirilən şəxsin vəkil Murtuzəli Abbasov deyib ki, müdafiə etdiyi şəxsin cinayətlə əlaqəsi yoxdur, yəni təqsirləndirilən şəxsin etirafı istintaq tərəfindən təzyiq altında alınıb.\n“Təbii ki, istintaqla razılaşmırıq, ancaq istintaqın məxfiliyinin açıqlanmaması haqqında akt imzaladığımız üçün təfərrüatları açıqlaya bilmərik” – deyə vəkil bildirib.\nXatırladaq ki, N.Quliyeva 21 noyabr 2019-cu ildə qonşuluqda təşkil olunan toy şənliyi zamanı yoxa çıxmışdı. Bu ilin yanvarın 6-da onun öldürüldüyü və yaşadığı evin yaxınlığında yandırıldığı məlum oldu. İ.Süleymanov qızın meyiti haqqında qonşulara və polisə məlumat verən ilk şəxs olmuşdu. Daha sonra o həmin cinayətdə şübhəli bilindi və iki maddə – Azərbaycan Respublikası Cinayət Məcəlləsinin 120.2 (qəsdən adam öldürmə) və 145 (qanunsuz həbs) ilə ittiham edildi.\nPrezident Tərtərdə icra başçısına irad tutdu: "BUNU POZUN..."


“Təhsildə İKT və informasiya mədəniyyəti”\nAzərbaycan Respublikasının əməkdar müəllimi, “Ən yaxşı müəllim” müsabiqəsinin (2009) qalibi, Təhsil İnstitutunun Beynəlxalq əməkdaşlıq və informasiya şöbəsinin müdiri Almaz Həsrətin “Təhsildə İKT və informasiya mədəniyyəti” adlı metodik vəsaiti çapdan çıxıb. Azərbaycan Respublikası Təhsil İnstitutunun Elmi Şurasının qərarı ilə çap edilmiş vəsait bütün kateqoriyalardan olan təhsil işçiləri üçün nəzərdə tutulub.\nAyrıca olaraq təhsil prosesində İKT-dən istifadə etməklə şagirdlərin informasiya mədəniyyətinin formalaşdırılması təhlil edilir, onlayn xidmətlərlə bağlı gərəkli bilgilər təqdim olunur.\nVəsaitdə İKT-dən istifadə etməklə qurulan dərs örnəyi - layihəsi də oxucuların istifadəsinə verilir. Əlavə olaraq müəllim və şagirdlərin (tələbələrin) istifadə edə biləcəyi onlayn resurslar haqqında bilgi təqdim edilir.


Millət vəkili Müşfiq Cəfərov şəhid ailələrinə baş çəkib VİDEO - Yeni Gəncə\nGəncəMüşfiq CəfərovVideo Xəbərlər\nMillət vəkili Müşfiq Cəfərov şəhid ailələrinə baş çəkib VİDEO\nMilli Məclisin deputatı Müşfiq Cəfərov şəhid ailələrinə baş çəkib.\nAzərbaycanın haqq savaşında canından keçən şəhidlərin ailələrini daim diqqətdə saxlayan millət vəkili, bu dəfə də onların qayğıları ilə maraqlanıb.\nŞəhid ailələrini ziyarət edən Müşfiq Cəfərov torpaqlarımızın azadlığı uğrunda şəhid olan qəhrəmanları eləcədə bu savaşda öz sağlamlığını itirən qazilərimizi Azərbaycan xalqı daim hörmət və ehtiramla yad edəcəyini qeyd edib.\nMüzəffər Ali Baş Komandanın rəhbərliyi ilə igid əsgər və zabitlərimizin əldə etdiyi bu tarixi zəfərin memarlarının heç vaxt unudulmayacağını qeyd edən millət vəkili, hər bir şəhidin hər bir qazinin gələcək nəsillərə nümunə olacağını bildirib.\nMilli Məclisin deputatı Müşfiq Cəfərov, şəhid ailələrinə eləcə də Vətən müharibəsi qazilərinə lazım köməkliyin göstərilməsi üçün hər zaman hazır olduqlarını ifadə edib.


“İlqar Məmmədov fikrini dəyişdi” – Milli Məclis Xəbər\n“ReAl Məclisinin qərarına görə ReAl-ın hazırki idarəetmə qurumlarından ikisi (Məclis və İdarə Heyəti) buraxıldı. Partiya yeni qurultaya gedir. Qurultaya qədər partiyanı Sədr (təkbaşına) idarə edəcək. Yeni qurultayda yeni nizamnamə qəbul olunacaq”.\nMillimeclisxeber.Az “Qafqazinfo”ya istinadən xəbər verir ki, bu sözləri Erkin Qədirli sosial şəbəkədə yazıb.\n“Həmin dönəmdə İlqar Məmmədov hələ həbsdə idi və nə zaman azadlığa çıxacağı bilinmirdi. İlqar Məmmədova qanunsuz və ədalətsiz olaraq verilmiş cəzanın müddəti başa çatana qədər ikinci qurultayın vaxtı gələcəkdi.\nPrevious Kəmalə də serialdan getdi – Ssenari dəyişdirilir\nNext Ukrayna NATO-ya üzv olacaq


Zümrüd Bədəlova qəzaya düşdü » Mərhəmət Çırağı\nBakıda qadını öldürməkdə şübhəli bilinən əcnəbi saxlanılıb\nKəlbəcər və Laçında dükan, aptek və bankomatlar açılacaq: Şirkətlərlə görüş keçirilib\nXİN: Ermənistan bu gün də beynəlxalq hüquqa zidd mövqe nümayiş etdirir\nMikayıl Cabbarova təyyarədə “Qarabağ” forması təqdim olundu\nAzərbaycan Türkiyəyə yardımla bağlı 500 nəfərlik şəxsi heyət və helikopterlər göndərir\nCOVİD-19 pandemiyasına vaksinləşərək son qoyaq\nАзербайджанский проект «Алагёз» занял первое место на питчинге в Киеве\n07 iyl 11:02Gündəm / Şou\nZümrüd Bədəlova qəzaya düşdü\nAparıcı Zümrüd Bədəlova ötən gün avtomobil qəzası keçirib. Merhemet.Tv “Qafqazinfo”ya istinadən xəbər verir ki, bu barədə o, sosial şəbəkə hesabında məlumat yayıb.\nZ. Bədəlova bildirib ki, özünü pis hiss etdiyi üçün avtomobilini yolun kənarında saxlayıb:\n“Özümü yaxşı hiss etmədim və maşını sağda saxladım. Qırmızı avtomobilin sürücüsü bilmirəm yatmışdı, ya nə edirdisə, o boyda maşını görmədi. Şeytan özü gəlir tapır adamı. Burnum, alnım, üzüm getdikcə şişir, çatlayıb. Amma insanlar mənə güvənib, toyunu həvalə edib. Hiss etdirmədən səhnəyə çıxdım. Budur həyatım.\nAy bəxtəvərlik verənlər, çörək pulu dalınca qaçırıq, bu da sonu. Bəlkə də beynim silkələnib, amma həkimə yox, toy aparmağa gəlmişəm. Arzu edirsiniz bu yaşamı? Gəlin verim sizə. Heç vaxt taleyimdən şikayət etmədim, amma qadın doğulduğum üçün həmişə şikayətçiyəm. Səbəbləri çoxdur. Allah balama görə mənə güc verir. Ölmədim, sağ çıxdım, buna da şükür”.\nVaqif Əsədov: “Piyadaların səhlənkarlığı avtomobil qəzalarına zəmin yaradır” - MÜSAHİBƏ Gündəm / Sosial Marketlərdə çörək tapmayanların nəzərinə... Sosial Niyə “zavod çörəyi”ni indi də görəndə qanım qaralır? Gündəm Səbuhi Sədəf: Vətəndaş nikahında yaşasaq, daha yaxşı olar, rəsmiyyət faciə doğurur - MÜSAHİBƏ Gündəm “Çox acınacaqlı, təhlükəli vəziyyətdə yaşayırlar” - Əliyeva məcburi köçkünlərlə görüşüb Gündəm / Siyasət / Sosial


Cəmiyyət 27 Aprel 2020 17:44 (UTC+04:00)\nİdarəçilik müasir dövrdə elm kimi araşdırılır. Dünyanın nüfuzlu ali məktəblərində “public adminstration”, “management”, “municipal adminstration”, “strategic management”, “electronic managament” və.s fənləri tədris olunur ki, bu isimlərdə həm də akademiyalar, universitetlər, elm mərkəzləri də vardır. Elə altı il təhsil aldığım (bakalavr və magistr) Azərbaycan Respublikasının Prezidenti yanında Dövlət İdarəçilik Akademiyasında da idarəetmə elminin sirləri müasir və innovativ formada tədris olunur. Ümumiyyətlə, idаrəеtmə təcrübəsinin tarixi çоx qədimdir. Elmi idarəetmə məktəbinin - idarəetmə elminin yaradıcıları Fredrik Teylor, Henri Hant, Frenk Cilbert, Lillian Cilbert və başqaları bizim еrаmızdаn əvvəl 3-cü minilliyə аid оlan qədim Şumеrdə idаrəеtmə prаktikаsı, Rоmа lеgiоnlаrının nizamlı idаrəolunmasını, o cümlədən Misir ehramlarının, Babilistanın asma bağlarının, Çin səddinin inşası olan dövrlərdən bəri nizamlı idarəetmə prinsiplərini necə öyrəniblərsə, müasir dövrün çətin situasiyalarında – dünya müharibələri, təbii fəlakət-pandemiya dövrlərində, azad dünya iqtisadiyyatının tənəzzülü və virtual dünya nizamında nizamlı dövlət idarəçilik institutlarının təcrübəsi də öyrəniləcək. Artıq bu bir faktdır ki, dünyanı öz ağuşuna alan COVİD-19 pandemiyası insanların kütləvi tələfatına, dünya iqtisadiyyatının tənəzzülünə, dünya dövlətlərinin idarəçiliyini demək olar ki, iflic vəziyyətinə saldığı bir vaxtda, Azərbaycan Prezidenti İlham Əliyevin rəhbərliyi ilə ölkəmizdə qabaqlayıcı fundamental tədbirlərin görülməsi və genişmiqyaslı sosial dəstək tədbirlərinin həyata keçirilməsi, yaratdığı elektron hökümət tədbirlərinin düzgün icra və idarəedilməsi fövqündə idarəetmə elminin öyrənilməsi və tətbiqində yeni yanaşmanın əsası qoyuldu – ASAN idarəçilik.\nOnsuz da dünya dövlətlərində və beynəlxalq təşkilatlarda Azərbaycan brendi kimi nüfuz qazanmış ASAN idarəçilik sistemi COVİD-19 pandemiyasının ölkəmizdə yaratdığı karantin rejimi şəraitində dövlət – vətəndaş münasibətlərinin tənzimlənməsində, dövlət orqanları arasında mobil fəaliyyətin qurulmasında qüsursuz xidmət tətbiq etdi. Dövlət idarəçiliyi anlayışının mahiyyəti də elə ondadır ki, o, özündə siyasi, sosial və hüquqi əlamətləri olan hadisə və prosesləri xarakterizə edir. Nəhayət, dövlət özündə yalnız siyasi hakimiyyəti deyil, həm də müasir cəmiyyətin təşkilinin ən yüksək formasını birləşdirir. Dövlət idarəetməsi dövlətin sosial-siyasi funksiyası olub, ictimai həyatın bütün sferalarının tənzimlənməsində, davamlı inkişafın, rifah və məmnunluq səviyyəsinin təmin olunmasında, peşəkar və səmərəli dövlət qulluğunun formalaşdırılmasında mühüm əhəmiyyət kəsb edir. Dövlətin siyasi idarəetmə sahəsində fəaliyyəti ictimai münasibətlərin və insanların davranışının hüquqi tənzimlənməsi ilə sıx bağlıdır. Ölkədə Ümummilli lider Heydər Əliyevin idarəçilik təliminin siyasi varislik, milli maraqlar, sosial ədalət və demokratiya kimi prinsiplərinə əsasən milli və müasir idarəetmə modelinin qurulması istiqamətində ardıcıl islahatlar aparılır. Onların əsas qayəsini səmərəli və demokratik idarəçiliyin formalaşdırılması, dövlət orqanlarının fəaliyyətində şəffaflığın, operativliyin, çevikliyin artırılması, xidmətlərin daha keyfiyyətli, rahat və müasir innovasiyalarla həyata keçirilməsi və nəticə etibarilə ölkə vətəndaşlarının rifah və məmnunluq səviyyəsinin təmin olunması təşkil edir. Müasir dövrümüzdə dövlətlərin idarəetmə sistemində də təzahür edən modernləşmə yeni idarəetmə modellərinin, müasir, vətəndaşa yönümlü, onu məmnun edən idarəetmənin qurulmasının zəruriliyini üzə çıxarmışdır. Hazırda Azərbaycan güclü siyasi iradəyə əsaslanan sistem xarakterli mütərəqqi islahat tədbirləri, inkişaf tempi və yaradılan yeni, səmərəli, müasir xidmət modeli olan "ASAN” və “DOST” dövlət xidmətlərinin fəaliyyəti ilə də dünyanın diqqət mərkəzindədir. Prezident İlham Əliyevin uğurlu və məqsədyönlü siyasəti ölkəmizin yeni inkişaf mərhələsinə keçməsi, yeni demokratik mexanizmlərin yaradılması və xalqa xidmət müstəvisində səmərəli və şəffaf, müasir idarəetmə modelinin, vətəndaş – məmur münasibətlərində yeni düşüncə tərzinin, kadr potensialının formalaşdırılması, korrupsiya yarada bilən səbəbləri aradan qaldırmaq üçün zəmin olmuşdur. Dövlət orqanlarının fəaliyyətinin müasir standartlara uyğun təkmilləşdirilməsi üçün 2007-2011-ci illərdə "Şəffaflığın artırılması və korrupsiyaya qarşı mübarizə üzrə Milli Strategiya" icra edilmiş, Açıq hökumətin təşviqinə dair 2012-2015-ci illər üçün Milli Fəaliyyət Planında dövlət orqanlarının fəaliyyətində şəffaflığın artırılması, hesabatlılığın, yeni texnologiyaların tətbiqi əsas prinsiplər kimi təsbit olunmuşdur. 2011-ci ildə "Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında" Prezidentin fərmanına əsasən, dövlət orqanlarının elektron xidmətləri yaradılmışdır. Açıq hökumətin təşviqinə dair Milli Fəaliyyət Planında da şəffaflığın artırılması və açıq hökumətin təşviqi üçün nəzərdə tutulan tədbirlərdən biri məhz elektron xidmətlərin təkmilləşdirilməsi olmuşdur. Dövlət başçısının 2019-cu il 14 yanvar tarixli "Azərbaycan Respublikasında dövlət idarəçiliyinin təkmilləşdirilməsi ilə bağlı əlavə tədbirlər haqqında” fərmanı idarəetmə sistemində çevikliyin və səmərəliliyin təmin olunması baxımından mühüm əhəmiyyət kəsb edir. Mütərəqqi cəhətlərdən birini də idarəetmənin modernizasiyasının onun bütün sahələrinin təkmilləşdirilməsi ilə paralel şəkildə aparılması təşkil edir.\nMilli inkişaf modelinin müəllifi, ölkə Prezidenti cənab İlham Əliyevin siyasi iradəsilə "vətəndaşa, insan faktoruna yönümlü" müasir idarəetmə modelinin formalaşdırılması, idarəetmə orqanlarında aparılan islahatlar elektron hökümətin inkişafını, “One-stop-shop”dan “non-stop-shop”-a keçidi, “Onlyoneenty” prinsipini, reaktiv xidmətlərdən proaktiv xidmətlərə keçidi, yığcam, mobil və məqsədyönlü fəaliyyəti stimullaşdıracaq. Eyni zamanda, dövlət idarəetmə islahatları məcburetmədən könüllü riayətə, imperativ idarəetmədən tənzimlənməyə, yoxlamadan monitorinq və qiymətləndirməyə, məmur-sahibkar təmaslarından rəqəmsal həllərə və “kölgə iqtisadiyyat”dan leqallaşmaya keçidi təmin edir. Dövlət idarəetmə aparatının islahatları dövlət-özəl dialoqunu və dövlət-vətəndaş dialoqunu daha da irəli aparacaq. Siyasi varisliyə, milli maraqlara və müasirliyə əsaslanan, dövlət qulluğunun xalqa xidmət olduğunun institusional əsaslarını formalaşdıran siyasi iradə milli, modern, şəffaf və səmərəli idarəetmə modelinin qurulmasına yönəlir. Bu məqsədlə qanunvericilik bazası mütəmadi olaraq təkmilləşdirilir və müvafiq institusional potensialın gücləndirilməsi istiqamətində ardıcıl xarakterli silsilə tədbirlər həyata keçirilir. "Azərbaycan gələcəyə baxış" İnkişaf Konsepsiyanın başlıca strateji məqsədi mövcud imkan və resursları nəzərə almaqla, Azərbaycanda davamlı iqtisadi artım və yüksək sosial rifah, səmərəli dövlət idarəetməsi və qanunun aliliyi, insanların bütün hüquq və azadlıqlarının tam təmin olunması və vətəndaş cəmiyyətinin ölkənin ictimai həyatında fəal statusu ilə səciyyələnən inkişafa nail olmaqdır. Beləliklə, demokratik dəyərlərə əsaslanan yeni ictimai münasibətlər sistemində müasir modellərdən bəhrələnməklə yanaşı, milli-tarixi dövlətçilik ənənələrinə, milli idarəçilik təliminə və maraqlara uyğun formalaşdırılan yeni idarəetmə modeli xalqa xidmətin, şəffaf və səmərəli idarəetmənin konseptual əsaslarını yaratmağa istiqamətlənmişdir.\n5-ci "DokuBaku" Beynəlxalq sənədli film festivalı keçiriləcək


KXDR-nın lideri Roma papasını Pxenyana dəvət edir - Dəvəti Mun Çje İn çatdıracaq | AzPolitika — onlayn siyasi-ictimai qəzet\nKXDR-nın lideri Roma papasını Pxenyana dəvət edir - Dəvəti Mun Çje İn çatdıracaq\nDərc olunub: 09/10/2018 - 23:59\n«AzPolitika.info»-qun xarici KİV-ə istinadla verdiyi xəbərə görə, Koreya Xalq Demokratik Respublikasının (KXDR) lideri Kim Çen In Roma papasını Pxenyana dəvət etmək qərarına gəlib. O, Cənubi Koreyalı həmkarı Mun Çje İndən xahiş edib ki, bu dəvəti Roma papasına çatdırsın.\nCənubi Korpeya Respublikası prezidentinin administrasiyasının nümayəndəsi Kim Iy Gem xəbər verib ki, Çje İn Avropaya səfəri zamanı Roma papası ilə görüşəcək.\n«Mun Çje İn gələn həftə Avropaya planlaşdırılan səfərinin gedişində Şimali Koreya dideri Kim Çen Inın dəvətini də Roma papasına çatdıracaq» - deyə, administrasiya nümayəndəsi bildirib.\nİlkin məlumata görə, Vatikanın başçısının KXDR-a səfəri 17-18 oktyabr tarixlərində baş tuta bilər.


“Özbəkistanda daha məşhuram“ - Bay Media\nYunus Oğuz: “İslam Kərimova yazdım ki, Əmir Teymur haqqında kitab yazmışam, mənim günahım nədir ki, heç kəs kitabımı orada nəşr etmək istəmir"\n- Bu gün, demək olar ki, bir sıra türkdilli respublikalarla mənim yaradıcılıq əlaqələrim var. Qazaxıstanla da, Qırğızıstanla da, Özbəkistanla da artıq bu əlaqələr qurulub. Təəssüflər olsun ki, Türkmənistan qapalı bir məkandır və ora daxil olmaq hələlik mümkün deyil. Əməkdaşlığa ilk olaraq Qazaxıstandan başladıq. Almatıda Nazarbayev Fondu "Əmir Teymur" tarixi romanımı rus dilində çap etdi və o əsərin çox yüksək səviyyədə təqdimatı keçirildi. Yəni əməkdaşlığımız belə başladı. Onu da vurğulayım ki, əvvəllər məni heç yaxına buraxmırdılar. Deyim ki, o vaxt onlar elə düşünürdülər ki, Əmir Teymurun çörəyini yeyənlərdən biri də gəldi. Açığını deyim ki, heç mən burada maddi maraq güdmürdüm. Mən heç orada qonorar da almadım. Azərbaycan Mədəniyyət Fondu qonorar verdi, ancaq orada mətbəələr qonorar vermədilər.\n- Söhbət "Əmir Teymur"dan gedir?\n- Bəli. İslam Kərimova yazdım ki, Əmir Teymur haqqında kitab yazmışam, mənim günahım nədir ki, heç kəs kitabımı orada nəşr etmək istəmir. Məlumat aldım ki, İslam Kərimov ancaq xaricdən gələn teleqramlara baxırmış, ancaq ölkə daxilindən gələn teleqramlara baxmırmış. O teleqramdan sonra Usman Kuçkar mənə zəng vurdu ki, səni Özbəkistana dəvət edirlər. 2013-cü ildən də Özbəkistanla aramda ədəbi əlaqələr quruldu. "Əmir Teymur"u özbək dilinə Usman Kuçkar tərcümə etdi. Kitab nəşr olunduqdan sonra böyük səs-küyə səbəb oldu, güclü əks-səda yaratdı.\n- Bilirsiniz, mənim romanımda indiyə qədər özbək alimlərinin, özbək yazıçılarının Əmir Teymurun həyatı ilə bağlı yazmadıqları faktlar öz əksini tapmışdı. Təbii ki, mən bir yazıçı kimi Əmir Teymurun müsbət keyfiyyətlərini daha güclü şəkildə qabartmışam. Onlar mənim "Əmir Teymur"umu sevməyə başladılar.\n- Bir neçə dəfə oxucuların, elmi ictimaiyyətin Sizinlə yaradıcılıq görüşləri təşkil edilib. Mən də o tədbirlərin bəzilərində iştirak etmişəm. "Əmir Teymur"dan danışılanda akademik Nizami Cəfərov dəfələrlə bildirib ki, özbək alimləri, yazıçıları Əmir Teymur mövzusuna çox qısqanclıqla yanaşırlar. Bəs Sizi onlar necə qarşıladılar, yazdıqlarınızı asanlıqla qəbul etdilər?\n- Mən bildirirdim ki, Əmir Teymur təkcə Özbəkistanın deyil, həm Qazaxıstanın, həm Qırğızıstanın, həm Azərbaycanın, həm də Türkiyənindir, bir sözlə, bütün Türk dünyasınındır. Onlara xitabən deyirdim ki, siz onu yalnız özbək etməklə nə üçün onun meydanını daraldıb, bu nəhəng şəxsiyyəti bir küncdə saxlayırsınız. Siz onu özbək edirsiniz, tutalım, Türkiyədə də Əmir Teymuru sevmirdilər ki, o, İldırım Bəyazidi əsir götürüb. Özbəklər Əmir Teymuru özbək edincə, qazaxlar deyir "mənimdir", qırğızlar da eyni sözü deyir, Azərbaycan da eyni düşüncəni bölüşür. O, Türk dünyasınındır. Belə baxanda heç o vaxt "özbək" adı yox idi. Mən də deyirdim ki, əgər siz Əmir Teymuru "özbək" adlandırırsınızsa, onda o, azərbaycanlıdır. Çünki Atabəylərin sonuncu atabəyinin adı Özbək olub. Ancaq Şövkət Mirzəyev Özbəkistan Prezidenti olduqdan sonra bu məsələyə münasibət də dəyişib. 3-4 il əvvəl dediklərimi indi özbəklər özləri təkrar edirlər ki, biz türkük.\n- Özbəkistanda kəndlər var ki, onlar özlərini türk adlandırırlar. Tanrı dağlarının ətəklərində yerləşən bu kəndləri, əraziləri gəzib dolaşmışam, insanlarla ünsiyyətdə olmuşam. Ancaq özbək elitası, məmurlar özlərini özbək hesab edirlər. Şövkət Mirzəyev Rəcəb Tayib Ərdoğanla görüşdükdən sonra "bura Turandır" dedi və özünü türk adlandırdı, özbəklər də indi türk olduqlarını dilə gətirirlər. Bu gün türk xalqlarının əksəriyyəti latın əlifbasına keçib. Bu gün mənim ancaq "Əmir Teymur" əsərimi deyil, digər əsərlərimi də təqdir edirlər, romanlarımı müzakirə edirlər, ayrı-ayrı bölgələrə, vilayətlərə görüşlərə dəvət edirlər. Deyərdim ki, Özbəkistanda daha məşhuram.\n- Siz bu günlərdə "Özbəkistan-Azərbaycan" Dostluq Cəmiyyətinin Fəxri Fərmanı ilə təltif edilmisiniz. Ürəkdən təbrik edirik.\n- "Sultan Alp Arslan" romanım Nizami Gəncəvi adına Daşkənd Dövlət Pedaqoji Universitetində müzakirə edilirdi. Bu müzakirədə əsərin məziyyətləri, bədii keyfiyyəti, ideyası haqqında çox yüksək fikirlər bildirdilər. Yəni onlarla tanışlığım vardı. Ancaq Nizami Gəncəvi adına Daşkənd Dövlət Pedaqoji Universitetinin rektoru Şavkat Şaripovun imzası ilə Fəxri Fərmanla təltif edildiyimdən xəbərim yox idi. Həmin Fəxri Fərmanı universitetdən Daşkənddəki Heydər Əliyev adına Azərbaycan Mədəniyyət Mərkəzinə göndəriblər.\n- "Əmir Teymur"un hər iki cildi Moskvada nəşr edilib və kitabların təqdimatı da çox yüksək səviyyədə təşkil edilib. Bu tədbirdə Rusiyadakı diasporumuz kifayət qədər aktiv iştirak edirdi. "Əmir Teymur" Türkiyədə, Qazaxıstanda, Özbəkistanda və digər ölkələrdə çap olunub. "Nadir şah" Böyük Britaniyada çap edildi. Digər əsərlərim də xaricdə çap oluna bilər. "Əmir Teymur"un maştabı elədir ki, bütün dünya oxucuları üçün çox maraqlıdır. Deyək ki, "Şah arvadı və cadugər" Polşada işıq üzü gördü. Türkiyədə bütün kitablarım nəşr edilib.\n- O qurumlar deyirlər ki, bu işlərlə məşğul olmaq üçün maliyyəmiz yoxdur. Hələlik vəziyyət belədir ki, hansı yazıçının imkanı varsa, özü əlaqə qurmalı, əsərlərini özü tərcümə etdirməlidir. Bu gün Azərbaycan nəşriyyatları, mətbəələri kitab biznesi ilə məşğul olmurlar. Onlar müəlliflərlə əməkdaşlıq müqavilələri bağlamağa can atmırlar. Nəşriyyatlar deyirlər ki, pulunu ver, kitabını çap edim, onu satarsan, satmazsan, özün bilərsən. Yəni bütün işlər müəllifin boynunda qalır. Müəllifi olduğum "Ovçu" romanı haqqında gözəl film çəkmək olar. Ancaq çox təəssüf ki, bununla maraqlanan yoxdur. Gərək hər şeyi irəli düşüb özün edəsən, müvafiq qurumlara məktub yazasan, müraciət edəsən.\n- "Ovçu" romanının motivləri əsasında film çəkilməsi üçün hansısa bir rəsmi quruma müraciət etmisinizmi?\n- Müasir dövrdə tarixi film janrı, demək olar ki, yoxdur. Qarabağ haqqında bir-iki film çəkilib. O da yəqin ki, Qarabağ problemi olmasaydı, heç o filmlər də çəkilməzdi. Son dövrlər Aqil Abbasın "Dolu"sundan başqa bir şey çəkməyiblər. Halbuki, bu qədər tarixi əsər ola-ola, heç kəs ona əhəmiyyət vermir və rejissorlar tarixi əsərlərə meyl göstərmək istəmirlər. Heç biri istəmir ki, tarixi mövzuda film çəksin, çünki bu janrda çəkilən filmlərə güclü maliyyə, maddi-texniki baza lazımdır.\nMədəniyyət Nazirliyi mənə də, Elçin Hüseynbəyliyə də "Qızıl kəlmə" mükafatı verib. Ancaq indiyə qədər bir yerdə, bir rayonda bizim görüşümüzü təşkil etməyib. Bizdən başqa da nə qədər insana həmin ödül verilib. Nə üçün bir dəfə bizim görüşlərimizi təşkil etmirlər? Bəs onda bu ödülləri niyə verirdiniz? Hələ pul mükafatı da verirsiniz. Onda onu niyə verirsiniz? Mükafat verdiyiniz yazıçıları cəmiyyətə tanıdın ki, onlar yaxşı əsərlər yazıblar. Mükafat alırsan, bir ay mətbuat yazır, mətbuat yazmağı dayandıran kimi hər şey unudulur.\n04 İyul 17:29


“İffət” » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 27-01-2013, 08:00\nSəs ver: 1”"İffət” sözü el arasında bir çox hallarda "ismət” sözü ilə qarışdırılır, eyni mənada işlədilir, əslində isə bu iki anlayış arasında kifayət qədər böyük fərqlər var. "İsmət” sözü ilkin mənasında günahsızlıq, təqsirsizlik anlamındadır və peyğəmbərlərin sifətlərindən sayılır.\n"İffət” isə həm peyğəmbərlərə, həm də digər möminlərə xas olan keyfiyyətdir və dini terminologiyada aşağıdakı mənalara gəlir: namus, təmizlik, pəhrizkarlıq, qənaət, nəfsi xətalı meyillərdən uzaq tutmaq, halala razı olub, haramdan qaçmaq, insanların malına-mülkünə meyil salmamaq, geyimində, yeməyində ədəbli olmaq, hər cür təhlükəli şeylərdən yayınmaq, bütün bədən üzvlərini haramlardan qorumaq, başqalarına əziyyət verməməyə, yük olmamağa çalışmaq...\nQurani-Kərimdə iffət mövzusu ilə bağlı kifayət qədər məlumatlar var və adıçəkilən bəzi şəxslər iffət örnəyi kimi təqdim olunur. Yəqin ki, "Həzrəti Yusif” serialına baxmısınız. Zaman və məkan içində yaraşıqda, ədəbdə, gözəllikdə hər kəsdən üstün olan Yusif xanımların əlçatmaz arzusu, ümidsiz xəyalı halına gəlir. Misir vəzirinin xanımı Züleyxa ona qovuşmaq istəyir, amma rədd cavabı alır.\nQurani-Kərimdə bəhs edilən iffət abidələrindən biri də Həzrəti Məryəmdir. Ənbiya surəsində belə buyurulur: "İffət və namusunu lazım olduğu kimi qoruyan Məryəmi də an. Biz ona ruhumuzdan üflədik, həm onu, həm də oğlunu cümlə aləm üçün ibrət halına gətirdik”. Həzrəti Məryəm son dərəcə həyalı və şərəfli bir təbiətə sahibdir. Həzrəti Cəbrayıl gənc, yaraşıqlı bir insan görkəmində yaxınlaşarkən Həzrəti Məryəm belə deyir: "Mən səndən Allaha sığınıram. Əgər Allahdan qorxursansa, mənə toxunma”.\n"Ah, kaş ki bu iş başıma gəlmədən öncə öləydim və adı-sanı unudulub getmiş birisi olaydım”.\nİslam ədəbiyyatında Əshabi-Suffa kimi tanınan, Peyğəmbərimizin yanından ayrılmayan gənc mühacirlər hər zaman Peyğəmbərimizin yanında olar, elm öyrənər, Rəsulullahın ağzından çıxan sözü düstur kimi əzbərləyib, öz həyatlarına tətbiq edərdilər. Həyatını İslam yoluna fəda etmiş bu gənclər dünya neməti haqqında düşünmür, ancaq elm öyrənir, Rəsulullahın o uca mənəvi atmosferindən faydalanaraq Allah-Təalanın "Nur” deyə təqdim etdiyi dinimizi dünyaya elan etməyə hazırlaşırdılar. Amma bu qədər böyük missiyanı yerinə yetirməyə hazırlaşan bu gənclər bəzən günlərlə ac qalırdılar, maddi ehtiyac içində günlərini gün edirdilər. Əbu Hüreyrə öz gəncliyi haqqında belə deyir: "Bəzən rəngim sapsarı olurdu, elə bilirdilər ki, xəstəyəm. Amma bilmirdilər ki, günlərdən bəri boğazımdan bir loğma da keçməyib”. Qurani-Kərim iffət nümunəsi, qənaət örnəyi olan o gənclər haqqında belə buyurur: "Başqalarından bir şey istəmədikləri üçün onların gerçək halını bilməyənlər onları zəngin hesab edirlər. Ey Rəsulum! Sən onları simalarından tanıyırsan. Onlar üzlərinin suyunu tökərək başqalarından bir şey istəməzlər”.\nRedakte etdi: PRETTY_GIRL Pure Love


\tQəhvəyi Şəkərli Donuz Bükülmüş Smokies - Təriflər\nQəhvəyi şəkərlə bükülmüş bu donuz tüstüsü əla bir məzə yaradır! Bunları etmək asandır və vaxtından əvvəl asanlıqla edilə bilər və yaxşı dondururlar!\nQəhvəyi şəkərlə bükülmüş bu donuz tüstüsü çox ləzzətlidir! Bir cayenne bibəri əlavə etmək onları daha da heyrətləndirir!\nAnam bunları bir gün burada uşaq bakıcısı olarkən uşaqlarım üçün hazırladı ... və onlar SEVDİ! Nənə olaraq onlardan bütöv bir nəhəng çanta düzəltdi və bir az istədikləri zaman sobaya girməyimiz üçün onları dondurdu! Narahat olmayın, böyük uşaqlar da bunları sevirlər ... oyun günü bir dənəli xardal və soyuq bir pivə ilə mükəmməldir!\nYep, bu pastırma bükülmüş qəlyanaltıları vaxtından əvvəl hazırlaya bilərsiniz və dondurucuya qoyun. Qonaqlar qapınıza gələndə onları dondurulmuşdan dərhal bişirin (bişirmə vaxtına əlavə 5 dəqiqə əlavə edin)!\nBu resept üçün lazım olacaq şeylər:\n* Diş çubuqları * Smokies * Bacon * Folqa *\nDonuz Qəhvəyi Şəkər Siqaretləri\nHazırlıq vaxtı10 dəqiqə Bişirmə vaxtıiyirmi dəqiqə Ümumi vaxt30 dəqiqə Porsiyalar12 porsiyalar MüəllifHolly NilssonQəhvəyi şəkərlə bükülmüş bu donuz tüstüsü əla bir məzə yaradır! Bunları etmək asandır və vaxtından əvvəl asanlıqla edilə bilər və yaxşı dondururlar! Çap et Pin\n▢1 Donuz paketi\n▢1 Mini Siqaret Paketi\n▢¼ çay qaşığı qayen bibəri ya da dadmaq\nFırını 425 ° F-ə qədər qızdırın. Çörək qabını folqa ilə düzün.\nBaconu üçdə birinə ayırın. Hər mini tüstünün ətrafına 1 ədəd donuz əti sarın və diş çubuğu ilə təmin edin.\nCayenne bibəri və qəhvəyi şəkəri birləşdirin və qarışıqdakı hər bir tüstünü gəzdirin. (Qeyd: Bu nöqtədə dondura bilərlər)\nHazırlanmış qablara qoyun və 10 dəqiqə bişirin.\nSmokies flip və əlavə 10 dəqiqə bişirin və ya donuz xırtıldayan qədər. (Dondurulmuş çörək bişirilirsə əlavə 5 dəqiqə əlavə edin).\nQEYD: Qəhvəyi şəkəri folqa ilə örtülmüş tavanın üzərindəki tüstü ilə qarışdırmayın, çünki artıq qəhvəyi şəkər yandıra bilər. Qəhvəyi şəkəri tavaya qoymadan əvvəl tüstülənənlərin üzərinə sürtün.\nKalori:43,Karbohidratlar:9g,Xolesterol:1mq,Natrium:22mq,Kalium:on beşmq,Şəkər:8g,A vitamini:on beşIU,Kalsium:8mq,Dəmir:0.1mq\nAçar sözdonuz bükülmüş tüstülər KursQəlyanaltı BişdiAmerika© SpendWithPennies.com. Məzmun və fotoşəkillər müəllif hüquqları ilə qorunur. Bu reseptin paylaşılması həm təşviq olunur, həm də qiymətləndirilir. Tam reseptlərin hər hansı bir sosial mediaya kopyalanması və / və ya yapışdırılması qəti qadağandır. Zəhmət olmasa mənim foto istifadə qaydama baxın .\n* Crab Rangoon * Popper Mini Yumurta Ruloları * Qızardılmış turşu *